
Mântuitorul  ca  avocat. 

Congresul  avocaţilor  din  toată  ţara  care  urmează 
să  aibe  loc  zilele  acestea,  ne-a  determinat  şi  pe  noi  să 
prindem  într’un  portret-  însuşirile  pe  care  ar  trebui  să 
Ie  întrupeze  apărătorul  dreptăţii  dacă  şi-ar  inspira  acti¬ 
vitatea  lui  din  vieaţa  Mântuitorului. 

Instituţia  avocaturii  corespunde  în  realitatea  vieţii 
unuia  din  cele  mai  cardinale  postulate  ale  eticei  şi  de¬ 
mocraţiei. 

Creată  pentru  a  consfinţi  dreptul  apărării  şi  prin 
urmare  pentru  a  garanta  realizarea  dreptăţii  individuale 
şi  sociale,  împotriva  anarhiilor  urii  şi  minciunii,  ea  are 
un  caracter  etic-reparativ  şi  filantropic. 

Advocatul  este  prin  excelenţă  interpretul  legii  în 
aplicările  ei  faţă  de  individ  şi  de  actele  Iui. 

El  este  chemat  să  desprindă  spiritul  din  tegumentul 
rigid  al  literii'şi  să  stabilească  printr’o  minuţioasă  analiză 
a  echivalenţei  dintre  faptă  şi  sancţiune,  preliminariile  ju¬ 
ridice  şi  etice  ale  sentinţei.  Funcţiunea  lui  socială  este 
deci  o  eminentă  funcţiune  etică  în  corelaţie  organică  şs 
intimă  cu  responsabilitatea  obligatoare  atât  faţă  de  con- 
ştiinţa  personală  cât  şi  faţă  de  conştiinţa  socială. 

Spiritul  corporativ  în  cadrul  muncii  profesionale 
trebuie  să  fie  expresia  unei  perfecte  unanimităţi  în  latura 
datoriilor  morale  şi  a  răspunderilor  sociale  legate  de 
misiunea  generoasă  a  avocaţilor. 

Acest  spirit  corporativ  s’a  afirmat  din  ce  în  ce  mai 
viu  în  ultimul  timp  şi  baza  etică  din  care  el  s’a  ză- 
mislit  este  o  garanţie  suficientă  pentru  superioarele  crea- 
ţiuni  sociale  la  care  el  aspiră  azi  şi  pentru  care  se  va 
bucura  mâne. 

Entuziasmul  şi  competenţa  profesională  însă  nu 
sunt  de  ajuns  unui  avocat  de  elită. 

El  trebuie  să-şi  aşeze  la  temelia  activităţii  lui  com¬ 
petente  şi  entuziaste  şi  un  solid  substrat  de  conştiinţă 
morală  şi  de  cultură  generală.  Ieşită  din  însăşi  esenţa 
spirituală  a  altruismului  chemarea  advocatului  are  nevoie 
să  se  învioreze  statornic  din  lumina  neînserată  a  prin¬ 
cipiilor  evanghelice  şi  a  obligaţiunilor  care  decurg  din 
ele.  Audiatar  et  altera  pars  a  creat  advocatura.  Au- 
diatur  et  Christus  va  crea  advocatura  exemplară  care 
nu  decade  în  calculele  utilitarismului,  nu  degenerează 
în  intervenţionismul  imoralităţii  şi  deci  nu  se  transformă 
în  complicitate  şi  ipocrizie. 

De  aceia  am  socotit  că  nu  va  fi  inutilă  schiţarea 
unui  program  de  activitate  pentru  advocat  punând  pe 
Mântuitorul  însuşi  în  aceasta  funcţiune  socială. 

Mântuitorul  ar  îmbrăţişa  cariera  de  advocat  dintr’un 
profund  sentiment  de  iubire  faţă  de  oameni  şi  fireşte 
dintr’o  nesfârşită  dorinţă  de  a  vedea  realizându-se  în 
lume  cât  mai  multă  şi  mai  integrală  dreptate.  El  ar  fi 
un  advocatu s  Del  et  aeternitatis  de  oarece  numai  în  zarea 
dreptăţii  divine  îşi  poate  desluşi  o  orientare  sigură  şi 
infalibilă  dreptatea  umană. 

Mentalitatea  sportivă  pe  care  o  dovedesc  azi  mulţi 
avocaţi  nu  l-ar  putea  molipsi  în  nici  un  caz.  A  apăra 
dreptatea  pentru  El  ar  fi  un  adevărat  act  de  cult.  Ma¬ 
terialismul  meschinelor  comercializări  ale  talentului  ora¬ 
toric  şi  ale  abilităţii  sofistice  şi  care  domină  în  aceste 
vremi  conştiinţa  atâtor  membri  ai  barourilor,  i-ar  părea 
o  imoralitate  trivială  şi  compromiţătoare. 

El  ar  pleda  exclusiv  pentru  adevăr  şi  numai  după 
criteriile  conştiinţei  morale.  A  face  virtute  din  păcat  şi 
păcat  din  virtute  ar  fi  o  întreprindere  care  nu  l-ar  putea 
seduce  niciodată.  Ar  studia  dosarele  cu  grije  fără  să 
uite  că  arhiva  conştiinţei  celuice  apelează  la  ajutorul  lui 

e  mai  grăitoare  şi  mai  valabilă  într’o  pledoarie  decât 
toate  celelalte  piese  ale  unui  proces. 

Orele  Iui  de  consultaţie  ar  fi  ore  de  duhovnicie. 
Atunci  ar  cumpăni  elementele  procesului,  sinceritatea 
sau  nesinceritatea  depoziţiilor  şi  deci  dreptul  de  a  şi 
apăra  clientul  său  datoria  de  a-i  refuza  azistenţa  în 
faţa  judecăţii. 

Ar  respinge  să  pledeze  într’o  cauză  imorală  şi  deci 
pierdută,  fără  însă  de  a  fi  studiat  mai  înainte  dacă  sunt 
admisibile  şi  justificate  circumstanţele  atenuante. 

Nu  achită  el  pe  femeia  adulteră  împotriva  verdic¬ 
tului  farisaic  punând  în  evidenţă  astfel  principiul  juridic 
şi  penal  că  o  persoană  cu  reputaţie  dubioasă  şi  disca- 
lificată  nu  are  dreptul  de  a  se  prezenta  ca  martor?  Celor 
sărmani  şi  năpăstuiţi  le-ar  susţinea  procesele  gratuit  şi 
nu  şi-ar  exagera  pretenţiile  de  onorariu  nici  atunci  când 
partea  care  i-ar  solicita  ajutorul  ar  ,fi  din  lumea  celor 
avuţi.  Mântuitorul  nu  s’ar  angaja  niciodată  într’un  proces 
de  bancrută  frauduloasă,  de  atentat  la  bunele  moravuri, 
de  crimă  premeditată  şi  de  hoţie  profesională.  Ar  în¬ 
cerca  să  mijlocească  împăcarea  celorce  vor  să  şi  dizolve 
căsniciile  prin  divorţ  şi  nu  ar  susţinea  pentru  nimic  în 
lume  pe  pruncucigaşii  voluntari. 

El  n’ar  complica  procesele  pentruca  prin  prelun¬ 
girea  lor  să-şi  asigure  o  remuneraţie  mai  mare  şi  nu 
ar  specula  situaţiile  împricinaţilor  prin  cointeresări  clan¬ 
destine  şi  oneroase.  Abuzul  de  încredere  la  care  se 
dedau  unii  avocaţi  fără  conştiinţă  şi  fără  onoare  pledând 
în  aparenţă  pentru  un  client  şi  favorizând  în  realitate 
pe  adversarul  lui,  de  sigur  primind  onorariu  dela  amân¬ 
doi,  —  pentru  Mântuitorul  ar  fi  o  practică  necunoscută 
şi  odioasă. 

Iată  deci,  ce  largi  orizonturi  se  deschid  unui  avocat  dacă 
îşi  va  interpreta  lucrarea  lui  în  lume  în  senzul  învăţă¬ 
mântului  etic  al  sf.  Evanghelii. 

Colaboratori  ai  magistraţilor,  advocaţii  vor  putea 
astfel  să  contribue  Ia  realizarea  dreptăţii  fără  riscurile 
aproximaţiilor  etice  fatal  legate  de  mediocritatea  crite¬ 
riilor  şi  competenţii  individuale.  Advocatul  care-şi  mi- 

stifică  clientul  încearcă  să  mistifice  şi  pe  magistrat  mi- 
stificându-se  în  ultima  analiză  pe  sine  însuşi. 

Avocatul  creştin  este  întruparea  unei  idealităţi  so¬ 
ciale  care  azi  pare  încă  un  deziderat  pios. 

Mântuitorul  n’a  venit  în  lume  numai  pentru  preoţi 
şî  sihastri  ci  şi  pentru  avocaţi. 

La  congresul  dela  Timişoara  ar  trebui  să  aibă  şi 
acest  gând  ecou,  Prof.  Dr.  Or.  Cristescu. 


Isus  si  meseriaşii.1 

9  9 

Cel  mai  mare  învăţător  al  omenimei  a  crescut 
într’un  mic  atelier.  Fiul  lui  losif  teslarul,  ca  şi  talăl  Său 
lucra  neîncetat,  făcând  lucruri  de  lemn,  pluguri,  juguri 
şi  balanţe  —  după  cum  ne  spune  Iustin.  împreună  cu 
bătrânul  losif,  trăiau  din  lucrul  mânilor,  ca  simpli  mese¬ 
riaşi.  Astfel  ni-L  înfăţişează  Scriptura  şi  tradiţia  ca  pe 
un  model  obicinuit  din  copilărie,  din  tinereţe  cu  munca 
de  fiecare  zi. 

Aducând  aceste  câteva  adevăruri  şi  constatări  sumare 
în  legătură  cu  problema  şi  subiectul  dat  «Isus  şi  mese¬ 
riaşii,  nu  vom  spune  că  Isus  a  venit  în  lume  numai 
pentru  meseriaşi,  El  n’a  cunoscut  şi  făcut  deosebiri  de 
clase  şi  ranguri  sociale,  nu  vom  spune  că  oricare  mese¬ 
riaş  e  un  urmaş  a  lui  Hristos  şi  ca  să  poţi  fi  mântuit 
s’ar  cere  ca  să-ţi  petreci  tinereţea  şi  vieaţa  într’un  ate¬ 
lier  oarecare.  însăşi  vieaţa,  lumea  în  care  ne  este  dat  a 
trăi,  e  marele  atelier,  marele  laborator,  marea  şcoala 
pentru  întreagă  omenirea,  pentru  toţi  fii  Iui  D-zeu  şi  că 
în  această  şcoală  perpetuă  a  vieţii  se  cere  dela  fiecare 
o  muncă  zilnică  pentru  cele  materiale  şi  o  muncă  tot 
atât  de  intensivă  pentru  cele  spirituale 

Isus  şi  meseriaşii!  «Au  doară  s’a  împărţit  Hristos»? 
1.  Cor.  1/13.  Nu!  Aici  e  vorba  de  o  mare  problemă,  de 
misiunea  bisericii  şi  a  organelor  ei,  de  opera  de  evan¬ 
ghelizare,  de  căutarea  de  mijloace  şi  metode  reclamate 
de  spiritul  vremii  pentru  propoveduirea  aceloraş  învă- 

1  Temă  cetită  în  adunarea  despărţământului  Sibiu. 

ţături  preasfinte  şi  neschimbate  în  mijlocul  unor  oameni 
cari  în  contactul  şi  vieaţa  lor  au  nevoie  de  un  aposto¬ 
lat  care  diferă  în  aplicare  de  cel  obicinuit  la  mulţimea 
credincioşilor  noştri,  pe  care  ni-1  indică  înseşi  împre¬ 
jurările  ca  să-i  putem  aduce  în  atingere,  în  legătură 
cu  Isus. 

Din  acest  punct  de  vedere  vom  privi  cele  ce  ur¬ 
mează  pentru  categoria  acestor  fel  de  credincioşi,  pe 
cari  1-am  avut  şi  până  aci,  în  număr  mai  mic,  care  însă 
zilnic  creşte  şi  se  desvoltă  mai  ales  Ia  oraşe,  într’un 
mediu  puţin  prielnic  din  punct  de  vedere  religios  moral 
din  cauza  contactului  cu  atâtea  elemente  străine  de  legea 
şi  credinţa  noastră. 

Scopul,  misiunea  noastră  este,  de- a  le  arăta  cărarea, 
a  întări  vieaţa  religioasă,  ai  aduce  în  atingere,  în  legă¬ 
tură  cu  Hristos. 

Ca  să  putem  rezolvi  această  problemă,  vom  face 
o  paralelă,  vom  pune  faţă  în  faţă,  felul  de  vieaţă,  de 
gândire  al  credincioşilor  noştri  dela  sate  şi  al  meseria¬ 
şilor.  Pe  cei  dintâi  îi  cunoaştem  mai  bine,  procedura  e 
mai  cunoscută  şi  mai  uşoară,  având  o  practică  de  tra¬ 
tare  duhovnicească  din  partea  atâtor  generaţii  de  preoţi, 
având  aceşti  credincioşi  cam  aceleaş  vederi,  aceleaş 
cunoştinţe,  aceiaş  structură  sufletească,  aceleaşi  interese 
fie  chiar  de  ordin  trecător. 

Cu  totul  altcum  se  prezintă  clasa  meseriaşilor, 
partea  aceasta  de  enoriaşi,  care  o  avem  în  cea  mai 
mare  parte  la  oraşe,  —  deşi  nu  putem  afirma  că  avem 
oraşe  constătătoare  numai  din  meseriaşi.  Vom  face 
anumite  constatări  de  ordin  psihologic  şi  vom  afla,  că 
altul  este  mediul,  altul  aluatul,  structura  sufletească  în 
urma  contactului,  a  ideilor  dela  ordinea  zilei,  cari  toate 
au  o  influenţă  în  unele  privinţe  binefăcătoare,  în  cele 
mai  multe  privinţe  şi  cazuri,  rea. 

Meseriaşii  noştri  răsleţiţi  în  mijlocul  unei  mări  de 
străini,  cu  tradiţii  familiare  de  organizare,  cu  trecut  de 
desvoltare,  cu  o  anumită  cultură  Ia  mulţi  chiar  temeinică 
—  au  trecut  prin  criza  începutului  de  existenţă  chiar 
şi  din  punct  de  vedere  material.  Ai  noştri  au  să  cuce¬ 
rească  teren,  clientelă,  să  lupte  cu  vecinul  care  e  în  £ 

doua  sau  a  treia  generaţie,  cu  posibilităţi  de  desvoltare 
şi  perfecţionare  în  aceiaş  direcţie  în  care  a  lucrat  şi 
bunicul  său.  Organizaţiile  generale  şi  cele  speciale  după 
breaslă,  spiritul  de  asociaţie  îi  fac  accesibili  pentru  ches¬ 
tiuni  de  cultură  de  ordin  mai  înalt  şi  pentru  chestiuni 
spirituale.  Chestiunile  ce  se  sulevează,  află  în  mintea 
şi  sufletul  lor  idei  aperceptive  în  temeiul  cărora  au  posi¬ 
bilitate  de-a  reacţiona,  de-a  alege  neghina  din  grâu. 
împrejurările  schimbate  îl  află  om  format,  vâltoarea 
ameţitoare  a  spiritului  vremii  nu-I  pot  afunda  să  se 
înnece.  Aceasta  e  starea  mai  prielnică  în  care  se  află 
meseriaşul  străin  de  legea  noastră  în  urma  împrejură¬ 
rilor  favorabile  din  trecut. 

Dar  să  revenim  la  paralela  dintre  credinciosul 
nostru  dela  sate  şi  meseriaşul  dela  oraş,  căci  cei 
câţiva  meseriaşi  putini  dela  sate  se  contopesc  în 
massa  credincioşilor  noştri  tirani,  întrucât  cu  nimic 
nu  se  deosebesc  de  aceştia,  trăind  în  aceiaş  mediu,  în 
aceleaş  condiţii  comune  tuturora.  Cu  totul  alta  e  icoana 
meseriaşului  dela  oraş  —  privită  din  punctul  de  vedere 
pe  care  noi  îl  urmărim. 

Viata  ţăranului  şi  a  meseriaşului  diferă  ca  şi  agri¬ 
cultura  de  meserie  şi  industrie,  ca  plugul,  de  maşină, 
ca  satul  de  oraş.  Diferă  viata  nu  numai  în  forma  ei 
exterioară,  ca  condiţii  de  trai,  ca  desvoltare,  ca  înfăţi¬ 
şare  în  afară  —  ci  şi  în  ce  priveşte  partea  lăuntrică. 
Din  acest  punct  de  vedere  iese  la  suprafaţă  un  întreg 
complex  de  chestiuni  sociale  cu  tot  cortegiul  lor  de  urmări 
tocmai  pentru  chestiunea  care  ne  interesează.  Necunos- 
cându-le  acestea  în  toate  amănuntele,  nu  vom  avea  orien¬ 
tarea  cerută,  nu  vom  putea  rezolvi  cu  succes  aceea  ce 
intenţionăm. 

La  sat,  economul  nu  are  ore  de  lucru.  Pleacă  în 
zori  de  zi,  de  multe  ori  noaptea  şi  se  înapoiează  în 
amurgul  serii  sau  şi  mai  târziu.  Munca  în  natura  primi¬ 
toare  îi  dă  mulţumire  sufletească.  Sufletul  e  mai  senin 
ca  şi  zarea  împrejmuitoare  ca  şi  minunatul  caleidoscop 
ce  l  ofere  privirii  natura  împodobită  şi  binecuvântată 
de  Dumnezeu. 

Meseriaşul,  industriaşul  îşi  încep  munca  la  ora  6 

până  Ia  6.  El  încălzeşte  zilnic  aceiaş  maşină,  efectuiază 
acelaş  obiect  tip  care  mi  i  poate  procura  plăcere  şi 
impresii,  munca  lui  devine  mecanică  fără  deosebită  mul¬ 
ţumire  care  nu  i-o  poate  da  fumul,  aerul  greu,  controla 
şi  truda  în  slujba  altuia.  Această  unilateralitate  şi  meca¬ 
nizare,  omoară  în  om  orice  simţire  a  sufletului. 

Oraşele  mari  cu  multă  circulaţie,  cu  amalgamul  de 
popoare  cari  diferă  în  port,  în  limbă  în  obiceiuri  şi 
credinţă,  deschid  noi  orizonturi  mult  puţin  întunecoase 
şi  neavând  orientare  clară,  o  cultură  generală  sau  chiar 
cunoştinţele  elementare  temeinice,  de  multe  ori  mutân- 
du  -se  din  oraş  în  oraş  —  contactul  cu  acest  mediu 
nestatornic  îi  întrerupe  legătura  durabilă  cu  cei  de  un 
sânge  şi  de-o  lege,  se  formează  un  fel  de  zid  despăr¬ 
ţitor  şi  impresiile  dela  vatra  părintească  perd  din  inten¬ 
sitate. 

Unde  este  viaţa  patriarhală  dela  ţară,  unde  copii 
sunt  în  zilnic  contact  cu  părinţii,  împreună  muncesc, 
sunt  supraveghiaţi,  îndemnaţi  la  lucruri  bune,  avertizaţi 
a  se  feri  de  ce  este  rău!  In  această  redusă  asociaţie, 
copii  muncesc  pentru  părinţii  lor,  o  muncă  cu  folos  şi 
pentru  ei  mai  târziu,  sunt  iniţiaţi  în  aceeaş  meserie  care 
mai  târziu  Ie  va  fi  ocupaţiunea  lor.  Dar  nu  numai  în 
familie  există  această  legătură.  Ei  cunosc  şi  se  cunosc 
şi  în  afară  de  casa  părintească.  Se  cunosc  cei  buni, 
dar  şi  cei  răi.  Faptele  şi  întâmplările  sunt  comentate  în 
familie,  se  cunosc  persoanele  nu  numai  din  auzite  şi 
din  ziare.  Lauda  e  generală  pentru  o  faptă  bună,  ase¬ 
menea  osânda  şi  dispreţul  pentru  o  faptă  rea.  La  oraş, 
ucenicii,  băeţi  nevinovaţi,  sunt  de  multe  ori  în  case 
străine,  unde  sunt  luaţi  în  râs  pentru  obiceiurile  de  cre¬ 
dinţă  cu  cari  vin  din  casa  părintească.  Sunt  îndem¬ 
naţi  a  lucra  chiar  şi  în  zi  de  Dumineci;  băiatul  stă 
uimit,  el  ştia  că  în  această  zi  e  păcat,  e  ziua  Domnului. 

Satul,  e  un  mediu  mai  prielnic  şi  pentru  vieaţa  reli¬ 
gioasă.  Ziua  de  sărbătoare  nu  e  numai  în  biserică  cu 
serviciul  divin,  ci  i  se  dă  o  măreţie  deosebită  şi  prin 
multele  şi  frumoasele  obiceiuri,  cari  sunt  o  manifestare 
a  credinţei,  de  care  se  simte  legat  şi  obligat  a  le  urma 
la  rândul  său.  De  aci  provine  şi  nemulţumirea  şi  con- 

servatismul  poporului  nostru  ori  de  câte  ori  se  cearcă 
a  i  se  schimba  anumite  obiceiuri  In  legătură  cu  credinţa. 
Cercetarea  bisericii  în  Dumineci  şi  sărbători  pe  lângă 
datorinţă,  e  şi  o  tradiţie  familiară.  Un  membru  din  fa¬ 
milie,  dacă  nu  toţi,  trebue  să  fie  la  biserică.  Mulţimea, 
care  urcă  dealul  bisericii,  atrage  şi  pe  cei  mai  puţin 
credincioşi  spre  unica  cale  ce  duce  la  mântuire.  Ce 
aud,  ce  văd  în  biserică  se  comentează  se  comunică 
celor  rămaşi  sau  după  cuvintele  S.  loan  Gură  de  aur: 
«Intorcându-te  acasă  spune  la  toţi  casnicii  tăi  ceeace 
ai  auzit  în  biserică  şi  după  cum  mulţi  oameni  când  vin 
dela  câmp,  aduc  cu  ei  o  viorică  sau  altă  floare,  din 
multele  ce  erau  acolo;  precum  iarăşi  alţii,  când  ies 
dintr’o  grădină  iau  cu  ei  oarecari  roduri,  simboale  ale 
frumuseţii  câmpiei  ori  grădinei  —  tot  aşa  şi  tu  când 
te  întorci  de  aici  ia  învăţătura  mea  şi  o  du  femeii  tale, 
copiilor  tăi  şi  la  toţi  casnicii  tăi». 

In  drumul  spre  biserică  zăreşte  cimitirul,  zăreşte 
crucea  dela  mormântul  familiei  evocatoare  de  amintiri, 
de  întărire,  de  legătură  cu  ai  săi,  astfel  tot  mai  mult  se 
leagă  de  ţărâna  care  e  leagănul  a  tot  ce  a  avut  mai 
scump.  La  oraş  chiar  cea  mai  frumoasă  marmoră  nu 
te  ispiteşte  a  adânci  vieaţa  din  punct  de  vedere  religios, 
contemplativ  ;  gândul  îţi  sboară  la  închipuirea  deşartă 
ce-ţi  împrumută  vederea  unui  astfel  de  obiect  de  lux 
în  faţa  întrebării,  ce  o  fi  având  acest  muritor  în  cer? 
Cruciuliţa  de  lemn,  simplă  pentru  sătean  străjueşte  o 
vieaţă  sau  mai  multe  pe  cari  le-a  cunoscut,  i-au  fost 
scumpe  şi  sufletul  i  se  umple  de  duioşie. 

La  oraş,  obiceiurile  sunt  reduse,  exteriorizarea  cre¬ 
dinţei  se  face  într’o  formă  mai  modernă,  prea  lumească 
fără  sfinţenia  inerentă  oricărui  obiceiu  de  credinţă,  de 
cumva  nu  se  ruşinează  a  le  urma,  sau  a-şi  face  sfânta 
cruce. 

In  oraş,  meseriaşul  sau  şi  alt  enoriaş  nu-şi  cunoaşte 
preotul,  nu  ştie  când  e  serviciul  divin.  In  zi  de  Dumi¬ 
necă  sau  sărbătoare  caută  a-şi  aranja  anume  afaceri 
pentru  cari  peste  săptămână  n’are  timpul  necesar.  Con¬ 
tactul  cu  socialismul  modern,  care  afirmă  că  «Religia 
e  o  chestie  privată»  îl  abat  spre  altă  uşe  de  intrare, 

spre  localul  de  desfătare  ca  să-şi  potolească  şi  întă¬ 
rească  puterile  pentru  munca  unei  noi  săptămâni.  Unde 
mai  adăugăm  nenumăratele  prilejuri,  cari  picură  siste¬ 
matic  veninul  destrăbălării  —  de  cari  săteanul  e  ferit. 
Pornirea  unora  e  atât  de  pătimaşe  şi  fără  nici  un  temei, 
încât  toate  nemulţumirile  de  orice  natură  ar  fi,  le  pun 
în  sarcina  bisericii  şi  organelor  ei  —  deşi  e  cea  mai 
inofensivă  instituţiune,  care  nu  ameninţă,  n’are  mijloace 
de  constrângere,  nu  impune  sarcini  grele  de  purtat,  ci 
dă  numai  sfaturi  binevoitoare  şi  învăţături,  nu  iscodite 
de  înţelepciunea  deşartă  a  propovăduitorilor  ci  învă¬ 
ţături  Dumnezeeşti,  sfinte,  date  de  cel  mai  mare  învă¬ 
ţător  al  omenirii,  model  desăvârşit  de  rugăciune  şi  muncă. 

Sunt  la  oraş  pentru  meseriaşi  anume  reuniuni, 
anume  organizaţii  cari  au  de  scop  desvoltarea  intelec¬ 
tuală,  culturală  şi  sunt  atâtea  asociaţii  cu  alt  caracter, 
cari  infiltrează  spiritul  rău.  Spiritul  internaţional,  idei 
străine  de  aspiraţiile  neamului  şi  de  credinţa  noastră, 
cari  în  parte  îi  momeşte  le  escită  curiosîtatea  —  toate 
exploatând  nemulţumirile  fireşti  şi  generale  pentru  fie¬ 
care  om  în  această  lume. 

Cine  poate  controla  în  acest  amalgam  vieaţa  mese¬ 
riaşului,  a  enoriaşilor  preste  tot  şi  între  astfel  de  împre¬ 
jurări  cum  se  poate  susţine  legătura  cu  ei?  Se  afirmă 
că  e  bine  aşa  şi  aşa  —  în  realitate  e  însă  mai  grav. 

Aceste  constatări,  aceste  laturi  opuse  ale  tabloului 
pus  faţă  în  faţă  credinciosul  dela  sate,  cu  împre¬ 
jurări  mult  mai  favorabile  pentru  o  vieaţă  religioasă 
pentru  o  legătură  cu  Hristos  şi  acelaş,  sau  aceiaşi  oameni 
transplantaţi  în  mediul  cunoscut  al  oraşelor  sau  coloniilor 
de  meseriaşi  şi  muncitori,  din  punctul  de  vedere  al 
problemei  noastre,  s’ar  putea  întregi  cu  multe  alte  gene¬ 
ralizări  sau  amănunte.  Ne  oprim  aci,  în  convingerea,  că 
aceste  sunt  necesare  a  fi  cunoscute  în  cele  mai  mici  amă¬ 
nunte  pentru  marea,  greaua  problemă,  pentru  opera  de 
evanghelizare,  care  în  împrejurările  arătate,  ne  arată  calea 
şi  mijloacele  cari  în  parte  diferă  de  cele  obicinuite. 

Căile  şi  mijloacele  de  a  aduce  pe  meseriaşi  în  legă¬ 
tură,  în  atingere  cu  Isus,  nu  sunt  noi,  ci  cele  cunos¬ 
cute  vor  fi  aplicate  ţinând  seamă  de  cele  spuse  până  aci. 

Serviciul  divin. 

In  urma  felului  de  gândire  şi  a  structurii  sufleteşti, 
meseriaşul  ca  oricare  alt  intelectual,  se  plânge  că  acest 
serviciu  e  prea  lung  sau  în  unele  cazuri  prea  scurt. 
Stând  6  zile  la  grea  muncă  în  picioare,  n’a  avut  timp 
pentru  alte  îndeletniciri,  în  ziua  Domnului  doreşte  a  se 
preumbla  cu  copiii  şi  alte  multe.  Dacă  se  abate  pe  la 
casa  Domnului,  prietinii  îl  întâmpină  cu  ironie,  îl  râd,  îl 
desmântă.  Ţinând  seamă  de  îndeletnicirea  intelectualului 
şi  a  meseriaşului  legat  în  tot  timpul  de  anume  ore 
fixe  —  vom  statori  şi  noi  timpul  pentru  slujbă,  care 
se  va  ţinea  regulat  la  aceiaş  vreme. 

Întrucât  e  posibil  meseriaşului  nostru,  ca  oricărui 
credincios  să-i  dăm  posibilitate  de-a  da  şi  el  din  pri¬ 
sosul  şi  darurile  cu  cari  la  înzestrat  Dumnezeu,  să-l  scoa¬ 
tem  din  pasivitate,  formând  cor  luând  astfel  parte  activă, 
simţindu-se  mai  aproape,  mai  obligat  faţă  de  biserică, 
de  Dumnezeu  şi  preot,  câştigând  o  mulţumire  sufletească 
că  şi  el  contribue  Ia  preamărirea  lui  Dumnezeu. 

Predica. 

La  predică  trebue  să  ţinem  seamă  de  felul  de  gân¬ 
dire  şi  pregătire.  E  o  grea  chestiune  la  oraş  unde  ai 
credincioşi  începând  dela  soldat  până  la  general,  dela 
elevul  clasei  I.  până  la  universitar,  dela  sărac  până  la 
bancherul  zilelor  noastre,  dela  femeia  simplă  până  la 
cea  mai  elegantă  doamnă.  Intre  astfel  de  împrejurări  nici 
odată  nu  va  fi  înţeleasă  şi  apreciată  pe  deplin  predica. 
Ironia,  satira,  critica  între  astfel  de  împrejurări  se  obici- 
nuesc.  Există  totuş  o  modalitate.  Pe  cărţi  poştale  tip, 
sau  în  altă  formă  a  înştiinţa  categoria  de  enoriaşi  cu 
ziua  şi  ora  fixă  pentru  cari  dorim  să  ţinem  serviciul 
sau  predica,  care  natural  va  fi  acomodată  şi  va  avea 
în  vedere  ţinând  seamă  de  toate  circumstanţele,  cui  şi 
pentru  cine  se  ţine.  Ce  vom  trata  în  aceste  predici?  Intre 
alte :  Există  un  Dumnezeu  ?  Există  o  vieaţă  după  moarte  ? 
Unde  se  află  o  vieaţă  fericită?  Cel  ce  abandonează  cre¬ 
dinţa  copilăriei  nu  va  fi  mai  fericit  şi  mai  bogat,  ci  mai 

sărac.  Sudalma  nu  e  un  semn  de  cultură.  Despre  muncă, 
cruţare.  Chestiuni  sociale  cu  pilde  din  istorie,  din  viaţa 
de  fiecare  zi  etc. 


Predica  la  morţi. 

E  un  mijloc  de-a  influenţa  asupra  meseriaşului  şi 
a  altui  enoriaş.  Pus  în  faţa  tainei,  ori  e  credincios  ori 
mai  puţin  credincios  în  faţa  morţei  îşi  termină  arsenalul 
de  combatere,  aici  ai  adeseori  pe  acei  enoriaşi  cari  din 
obicinuinţă  sau  neglijenţă  nu-i  vezi  la  biserică.  Pe  prie¬ 
tinul  sau  rudenia  sa  ţine  a-1  petrece  la  mormânt.  In 
scurte  cuvinte  vom  provoca  răspuns  la  anumite  în¬ 
trebări. 

Păstorirea  individuală. 

Aceasta  e  posibil  numai  împărţind  oraşul  sau  parohia 
în  raioane,  cerând  ajutorul  şi  altor  preoţi  sau  a  altor 
enoriaşi,  meseriaşi  sau  mireni  de  bine  dintre  cei  ce 
înţeleg  şi  voesc  a  urma  lui  Hristos  şi  a-i  aduce  slujbă 
Lui,  a  îndeplini  un  apostolat.  In  aceste  conveniri,  con¬ 
vorbiri  de  păstorire  individuală  e  bine  a-i  obicinui,  a 
inzista,  precum  chiamă  pe  medic  în  anumite  cazuri  când 
se  iveşte  necesitatea  —  tot  aşa  ar  putea  chema  şi  pe 
preot  nu  numai  pentru  servicii  religioase  ci  şi  pentru 
alte  chestiuni  ce  se  ivesc  în  viaţa  familiară  din  orice 
punct  de  vedere.  Sunt  nu  numai  dureri  şi  suferinţi  tru¬ 
peşti,  ci  adeseori  şi  de  mai  multe  ori  şi  sufleteşti,  cari 
întăresc,  fortifică  sau  slăbesc  credinţa  şi  legătura  cu 
Hristos.  Cât  bine  ar  rezulta  pentru  problema  ce  ne  inte¬ 
resează,  dacă  s’ar  obicinui  enoriaşii  de  orice  categorie 
a  reclama  pe  preot  pentru  anumite  inconveniente  de 
orice  natură,  fie  familiare  fie  individuale!  Câte  s'ar 
putea  evita  şi  aplana  pe  această  cale  de  sinceră  destăi¬ 
nuire,  ca  o  mărturisire  de  altă  natură!  Păstorirea  indi¬ 
viduală  e  cea  mai  practică  pentru  problema  noastră,  cu 
toate  posibilităţile  ei,  după  om  şi  împrejurări. 

Am  lăsat  o  parte  neatinsă  din  această  operă  de 
evangelizare  cu  care  eventual  trebuia  să  încep:  chesti¬ 
unea  ucenicilor  care  e  de  cea  mai  mare  importanţă  şi 
totodată  începutul  fără  de  care  munca  şi  intenţiunea 

de  mai  târziu  va  fi  mai  anevoioasă.  Am  arătat  şi  până 
aci  în  constatările  sumare,  în  ce  mediu  îşi  deapănă  uce¬ 
nicia  băiatul  la  meserie.  Ce  înlesnire,  unde  e  posibil  a 
avea  căminuri  pentru  ucenici  sub  supraveghere  în  direcţia 
ce  noi  dorim!  Religia,  la  şcoala  de  ucenici  e  bine  să 
fie  în  mâna  unui  preot  care  cunoscând  bine  viaţa,  felul 
de  gândire  şi  mediul  lor,  apoi  ideile  subversive  cari 
sapă  la  temelia  creşterii  şi  educaţiunii  religioase  şi 
ţinând  seamă  de  toate  circumstanţele  va  evita  teoria 
sălcie,  în  parte  neplăcută  pentru  aceşti  băeţi  mai  mari, 
cari  au  alte  preocupări  şi  va  scoate  din  anumite  întâm¬ 
plări  reguli  de  vieaţă,  de  conduită,  porunci  sfinte  şi  nece¬ 
sare  pentru  viaţa  de  mai  târziu  cari  ţinute  sunt  condiţii 
de-a  întră  în  legătură  cu  Isus.  Regenerarea  de  aici  tre- 
bue  începută.  Pe  lângă  orele  de  religie,  la  anume  timp 
să  fie  conduşi,  mai  ales  Dumineca  după  masă,  Ia  bise¬ 
rică,  unde  se  va  face  serviciu  cu  predică  numai  pentru 
ucenici.  Conferinţe  simple  în  cari  să  se  trateze  porun¬ 
cile,  slujba  d-zeiască,  virtuţile  etc,,  nizuind  a  trezi  am¬ 
biţia  de-a  fi  oameni  de  omenie  buni  creştini  cu  purtări 
bune,  aducând  exemplu  din  organizaţiile  ce  au  alte 
neamuri,  arătând  în  cazul  nostru  chemarea  meseriaşului 
român,  elementul  chemat  a  romaniza  şi  cuceri  oraşele 
a  naţionaliza  industria  şi  comerţul  ca  să  nu  mai  fim  tri¬ 
butarii  străinilor  cu  tot  ce  avem  lipsă. 

Când  dorim  a  stabili  un  temeiu  sigur  şi  a  aduce 
pe  ucenici,  pe  meseriaşii  de  mai  târziu  în  atingere,  în 
legătură  cu  Hristos  —  ne  vine  întrebarea  ce  s’a  pus 
în  cetatea  Atenei  şi  la  problema  ce  urmărim  care  se 
poate  aplica:  Cum  s’ar  putea  opri  căderea  ei?  Unii 
spuneau,  să  apelăm  la  ajutor  străin,  alţii  să  creem  legi 
aspre.  Atunci  se  scoală  un  centurion  bătrân  ţinând  în 
mână  un  măr  putred,  în  cealaltă  un  cuţit.  «Senatorii  mei 
—  zise  centurionul  —  miezul,  carnea  acestui  măr  după 
cum  vedeţi  cu  toţii  a  dat  mai  tot  în  putrejune  şi  fără 
altă  influinţare  din  afară  se  va  disolva  şi  nimici  şi  apoi 
nici  că  se  poate  afla  vr’un  mijloc  de  a-1  mai  face  iarăş 
sănătos  miezul  dat  putrejunei.  Insă,  tăind  mărul  — 
vedeţi  în  mărul  acesta  putred  tot  mai  este  un  sâmbure 
foarte  sănătos,  care  sămănat  şi  grijit  de  mâna  unui  gră- 

dinar  iscusit  se  poate  face  un  pom  care  să  producă 
mii  de  mere  sănătoase.  Vedeţi  aceasta  e  icoana  popo¬ 
rului  nostru.  Mijloacele  ce  Ie  propusereţi  pentru  resta¬ 
bilirea  lui,  prelungesc  numai  criza,  ele  ar  putea  în  adevăr 
să  împedece  răul  câtva  timp,  dară  a-1  vindeca  niciodată. 
Nu  mai  puţin  se  află  în  popor  un  sâmbure  sănătos  — 
tinerimea.  Fiind  în  fruntea  tinerimei  crescători  înţelepţi 
şi  harnici,  cu  timpul  va  forma  un  nou  popor  puternic 
care  să  nu  mai  împartă  păcatele  şi  va  şti  scăpa  din 
orice  perire  fie  trupească  fie  sufletească...» 

Mai  este  un  mijloc  de  a  susţine  legătura  cu  Isus: 
distribuirea  în  mod  gratuit  a  cărţilor  de  conţinut  reli- 
gios-moral  între  tinerii  ucenici,  apoi  înfiinţarea  de  «reu¬ 
niuni  de  femei»  dându-le  posibilitate  femeilor  de  mese¬ 
riaşi  a  lua  parte  la  întruniri  culturale,  sociale  şi  filan¬ 
tropice,  ca  tot  atâtea  momente  de  reculegere,  de  con¬ 
templare. 

E  posibil  a  aduce  această  clasă  de  oameni  în  legă¬ 
tură  cu  Isus?  Da,  e  posibil;  dar  sunt  şi  ei  din  aceiaş 
tulpină  ca  şi  ceialalţi,  enoriaşi  şi  înzestraţi  cu  armele 
credinţei  celei  adevărate  vor  putea  strânge  săgeţile  cele 
arzătoare  ale  vicleanului  şi  astfel  vor  întră  cu  uşurinţă 
în  oastea  Domnului. 

In  Sf.  Scriptură  avem  dovezi  cari  confirmă  cele 
amintite.  Achila  şi  femeea  sa  Prischila,  familie  de  mese¬ 
riaşi,  cari  au  urmat  Iui  Hristos.  Isgoniţi  din  Roma  se 
duc  la  Corint.  In  casa  lor  află  adăpost  apostolul  Pavel. 
Atelierul  devine  templu  în  care  Pavel  plămădeşte  opera 
de  mântuire  pentru  Corinteni.  Se  lucrează  în  două 
direcţii,  cu  mânile,  —  erau  făcători  de  corturi  (Fapt  10/23) 
şi  în  cealaltă  direcţie,  lucrarea  pentru  mântuirea 
sufletelor.  Ei  sunt  împreună  lucrătorii  lui  Pavel; 
(Rom.  163)  slujitori  aceluiaş  ideal,  de-a  urma,  de-a 
propovedui  pe  Isus^  care  împreună  cu  losif  erau 
teslari,  rugându-se  şi  muncind  ca  desăvârşit  model 
pentru  ori  şi  ce  om  din  lume  pentru  ori  şi  care  mese¬ 
riaş,  ca  exemplu  pentru  cine  nizueşte  şi  doreşte  a  intra 
într’o  statornică  legătură  cu  Isus. 


Prot.  EmIHan  Cicran. 


170 


REVISTA  TEOLOGICĂ 


■A-lex:.  T7t7"estplia,l- 

Hristos  în  teologia  contemporană. 

(Sfârşit). 

Să  se  mulţumească  cine  va  vrea  cu  o  realitate  a  lui  Hri- 
stos  stabilite  pe  aceste  baze.  In  ce  mă  priveşte  pe  mine,  le 
găsesc  foarte  fragile.  Intr*adevăr,  ceeace  noi  am  considerat  până 
acum  ca  cele  mai  mari  realităţi  ale  vieţii  lui  Hristos:  naştere, 
minuni,  moarte  răscumpărătoare,  victorie  asupra  mormântului, 
trimiterea  Duhului  Sfânt  dovedind  puterea  sa  divină,  toate  ace¬ 
stea  devin  simplu  de  tot,  din  punctul  de  vedere  al  modernis¬ 
mului,  o  formă  dată  de  primii  creştini  admiraţiei  pentru  stă¬ 
pânul  lor.  Istoria  evanghelică  nu  e  o  mărturisire,  ci  o  explicaţie. 
Pe  ici,  pe  colo,  fără  îndoială  se  întâlnesc  fragmente  cari  datează 
chiar  dela  Hristos,  dar  aceasta  e  o  chestiune  de  apreciere,  şi  neo- 
exegeţii  au,  pentru  a  le  recunoaşte  şi  a  le  distinge  de  rest,  o 
fineţă  de  apercepţ-e  de  care  noi  nu  ne  putem  învrednici. 

Sunt  câteva  luni,  de  când  am  auzit  un  conferenţiar  mo¬ 
dernist  spunând  că  Evanghelia,  aşa  cum  o  avem,  datoreşte  ori¬ 
ginea  sa  predicaţiunii  bravilor  oameni,  ca  de  exemplu  pielarul 
al  cărui  oaspe  fusese  Petru  la  lope.  Citând  una  din  cele  mai 
frumoase  declaraţiuni  ale  Iui  Isus  despre  sabat:  «Se  simte  cu 
uşurinţă,  ne  spune  el  în  substanţă,  că  această  formulă  nu  este 
un  cuvânt  a  lui  Isus,  dar  o  adăogare  datorită  credinţelor  cati- 
heţilor  timpului». 

Cu  uşurinţă?  Cine?  Eu,  eu  nu  simţiam  nimic,  de  Ioc!  Eram 
cu  toate  acestea  aşezat  la  doi  paşi  de  conferenţiar,  avem  ca  şi 
el  capul  între  umeri  şi,  ca  şi  el,  o  singură  obicinuinţă  profe¬ 
sională  de  a  cerceta  textele.  Citez  acest  exemplu  dintr’o  mie, 
şi,  dacă  am  pronunţat  deodată  cuvântul  «naivitate,  simplitate» 
e  că  ta  adevăr  sub  această  erudiţie  se  află,  cine  studiază  istoria 
la  lupă,  şi  unde  chestiunile  de  amănunţime  împiedecă  de  a 
vedea  liniile  de  ansamblu,  oarecare  lucru  de  naivitate  în  afir¬ 
maţia  imperturbabilă  de  ipoteze  necontrolate,  şi  toate  aceste 
ipoteze  se  înlănţue  aşa  de  b:ne  formând  un  întreg  fără  obiec- 
ţiune,  încât  la  capătul  unei  ore  de  ascultare  sau  lectură  îşi  freacă 
ochii  şi  începe  a  zice:  unul  din  noi  visează;  oare  cine  e  acela, 
el  sau  eu? 

Crăciunul?  Un  argument  de  aprinsă  controversă  mesia¬ 
nică  a  celui  dintâi  secol,  o  idilă  inventată  de  prima  generaţie 
creştină  pentru  a  răspunde  jidovilor  cari  râdeau  de  naşterea 
obscură  a  lui  Isus  din  Nazaret. 

Vinerea  cea  mare  ?  Noi  crezusem,  până  aci,  conform  Evan¬ 
gheliei,  că  Isus  mersese  la  Ierusalim  pentru  a  muri,  că  moartea 
Sa  espiatoare,  în  locul  şi  ziua  pe  care  o  alesese,  era  raţiunea 
de  a  fi  şi  rezultatul  intregei  acţiuni.  Eroare  !  Scopul  lui  Isus  era 
de  a  trăi,  de  a  strânge  în  jurul  cauzei  Sale  mulţimea  jidovească, 
de  a  se  furişa  prin  orice  mijloace  de  adversarii  săi;  «fără  un 
accident,  trădarea  lui  iuda  ar  fi  reuşit  de  bună  seamă». 

Puştile ?  Vestea  pascală  cu  mormântul  gol  şi  cu  apariţiu- 
nile  lui  Isus  se  risipeşte  cu  povestirile  contradictorii  cari  nu 
aparţine  după  felul  cum  se  arată  domeniului  istoriei. 

Rusaliile?  Noi  crezusem,  după  cuvântarea  Iui  Petru,  că 
pogorârea  Duhului  Sfânt  avea  de  scop  să  regenereze  umani¬ 
tatea  pocăită  şi  credincioasă  Mântuitorului,  Hristos  înviat.  Nu, 
istoria  Rusaliilor  pune  alăturea  două  tradiţii  inconciliabile.  în¬ 
seamnă  că  această  zi  a  fost  acolo  o  explozie  de  glossolalie, 
sau  mai  bine  că  ucenicii  primiră  darul  de  a  vorbi  în  limbi  străine. 
Aci  se  găseşte  o  diformare  a  faptelor  sau  o  interpretare  sim¬ 
bolică  posterioară. 

Mă  opresc.  Nefiind  din  aceia  cari  cred  că  pot  combate 
modernismul  în  câteva  pagini,  nu  vreau  să  devin  ridicul.  Re¬ 
cunosc  că  el  numără  printre  aderenţii  săi  oameni,  colegi,  cari 
pentru  a  aplica  principiile  pun  tot  efortul  conştiinţei  lor,  toate 
talentele  ştiinţei  lor,  toată  sinceritatea  lor,  şi  rămân  dator  cu  tot 
ceeace  munca  lor  învaţă  asupra  detaliului  Evangheliei,  oricui 
păzeşte  credinţa  tradiţională  deschisă  progreselor  ştiinţei. 

Se  poate  afirma  până  la  un  oarecare  punct  că  scrierile  lor 
sunt  utile  prin  emulaţia  ce  o  inspiră  şi  prin  reacţiunea  ce  o 
provoacă. 

Dacă  am  vorbit  de  ele,  am  făcut-o  pentru  a  preciza  po- 
ziţiunea  noastră  faţă  de  mărturia  dată  de  Evanghelie  cu  privire 
la  persoana  lui  Isus  Hristos,  şi  pentru  a  arăta  că  în  sensul  nostru, 
ipoteza  modernistă  a  izvoarelor  aplicată  Noului  Testament  con¬ 
duce  pe  teologul  protestant  pe  o  cale  greşită  unde  fiecare  pas  îl 
depărtează  de  principiul  fundamental  ai  Bisericii  sale  şi  de 
obiectul  sfânt  al  credinţei  sale. 

Modernismul  —  al  cărui  ex-abate  Loisy  este  în  Franţa 

protagonistul  şi  prestigiosul  furnisor  de  argumente,  furnisor  chiar 
acelora  cari,  printre  noi,  îl  combat  urmându-1  —  nu  este  decât 
ultimul  val  al  marei  care  urcă  dela  sfârşitul  veacului  ai  17-lea 
şi  se  ridică  progresiv  contra  autorităţii  canonice  a  Noului  Te¬ 
stament. 

Prima  fu  aceia  a  lui  Herman  Samuil  Reimarus,  deist  pentru 
care  vieaţa  lui  Isus  nu  fu  decât  o  minciună. 

Apoi  vine  valul  explicaţiunilor  naturaliste  a  Evangheliei 
fără  miracole,  cu  Paulus  şi  raţionaliştii. 

Al  treilea  val  fu  acel  al  interpretării  mistice  al  lui  Strauss, 
care  privea  pe  Reimarus  ca  pe  un  precursor. 

A  patra  vine  cu  şcoala  dela  Tubingen  şi  critica  disolvantă 
a  originelor  creştine  făcute  de  Christian  Baur. 

A  cincea,  cu  înflăcăratul  Hengstenberg,  aduse  compromisul 
liberalilor  cari  reduc  vieaţa  lui  Hristos  Ia  copierea  lui  Mesia  cei 
ebraic ;  Mesia  care  se  umanizează  şi  se  reaşează  în  isus  al  lui 
Harnack. 

A  şasa  loveşte  în  ehatologia  lui  Johannes  Weiss  unde  Hristos 
este  absorbit  de  un  un  singur  gând:  apropierea  împărăţiei  lui 
Dumnezeu,  punând  un  sfârşit  istoriei  printr’o  minune  catastrofală. 

Cu  al  şaptelea  val,  ne  aflăm  în  sincretismul  îudeo-păgân 
al  lui  Bousset  şi  ai  concurenţilor  săi,  cari  descopăr  că  creşti¬ 
nismul  a  ieşit  din  amalgamul  mesianismului  jidovesc  cu  păgâ- 
nismul. 

Şi  toate  aceste  valuri  s’au  rostogolit  cu  putere  sgomotoasă 
au  spumegat  şi  aducând  pe  nisip  sfărâmăturile  precedentelor 
naufragii  au  pretins  că  aduc  în  undele  lor  tulburi  taina  cre¬ 
ştinismului,  Fiecare  a  fost  aclamat  ia  rândul  său  de  un  tânăr 
răpit  de  noutate,  arzător  de  studiu  şi  lacom  după  adevăr.  Unul 
după  altul  s’a  reîntors,  cufundat  fiind  de  cei  ce  1  urmărea.  le- 
hova  zisese:  «Aici  se  va  opri  trufia  valurilor  tale». 

Şi  cei  de  al  optulea  val  e  ca  şi  cele  precedente,  şi  aceasta 
pentru  două  raţiuni:  una  a  istoriei  şi  alta  a  moralei. 

lată  raţiunea  istorică :  Unui  din  criticii  cei  mai  de  seamă 
ai  timpului  nostru:  Harnack,  adversarul  creştinismului  evanghelic 
a  scris:  «intre  anii  30  şi  70  pe  pământul  Palestinei,  fot  ceeace 
a  înflorit,  în  urmă  există  şi  a  fost  fixat».  Deci,  după  el,  ansam¬ 
blul  povestirilor  evanghelice,  scrisorile  lui  Pavel,  sinopticii,  Fap¬ 
tele,  au  apărut  in  cei  40  de  ani  cari  au  urmat  morţii  lui  Isus. 

Patruzeci  de  ani. 

Sunt  patruzeci  de  ani  acum,  aveam  atunci  douăzeci  şi  trei. 
Faptele  pe  cari  ie-am  trăit  în  acele  vremi,  persoanele  pe  cari 
le-am  iubit  sunt  prezente.  N’am  decât  să  închid  ochii  pentru  a 
le  revedea  cu  o  preciziune,  cu  o  intensitate  care  creşte  cu  vârsta 
căci,  pe  măsură  ce  îmbătrâneşti,  memoria  ca  şi  vârsta  îmbătrâ¬ 
neşte.  Dacă  vieatas' ar  fi  scurs  printre  jidovii  Palestinii  din  primul 
secol  creştin,  eu  aş  fi  trăit  drama  lui  Isus  întins  pe  Cruce,  aş 
fi  auzit  cuvintele  sale,  şi  dacă  azi,  după  patruzeci  de  ani,  eu  aş 
vedea  apărând  pe  Hristos  de  altădată,  Hristos  de  toate  zilele, 
desfigurat  în  literatură,  eu  aş  pune  în  mişcare  ceriul  şi  pământul 
pentru  a  împedeca  un  asemenea  atentat  împotriva  celei  mai 
scumpe  amintiri  şi  vitale  experienţe.  In  timpul  morţii  iui  Isus, 
n’a  fost  nimeni  oare,  din  aiâta  mulţime,  de  douăzeci  şi  trei  de 
ani,  care  să-L  audă  vorbind  sau  să-L  vadă  murind?  nici  un  tânăr 
credincios  care  să  fi  avut  o  inimă  In  piept?  şi  aceasta  ar  fi  fost 
sub  ochii  acestei  generaţiuni  care  a  elaborat  In  Evanghelii  pe 
Hristos  fictiv? 

Şi  aceste  povestiri  ar  fi  fost  întărite  liniştit  şi  în  mod  unanim 
de  comunităţile  din  Palestina  unde  se  găseau  oameni  culţi  ca 
Nicodim,  învăţători  de  lege,  scribi,  farisei  de  talia  lui  Saul  din 
Tars,  jidovi  lipsiţi  de  imaginaţie,  rebeli  mitologiei.  Ia  cari  prac¬ 
tica  tradiţiei  orale  desvoltase  uimitor  memoria? 

Ah!  şcoala  din  Tubingen  a  fost  mai  bine  inspirată  întinzând 
într’un  secol  distanţa  între  vieaţa  lui  Isus  şi  istoria  sa  evanghe¬ 
lică!  Dacă  vrem  ca  biografia  să  se  piardă  în  legendă,  trebue 
lăsat  timpul  necesar  să  lucreze  pentru  aceasta.  Dar  a  plasa 
documentele  evanghelice  în  veacul  omului  Isus,  şi  a  recuza  în 
sfârşit  istorisirile  lor  sub  pretext  că  ei  falsifică  istoria  şi  că  pa¬ 
truzeci  de  ani  au  fost  deajuns  pentru  a  diviniza  acest  om  în 
faţa  marturiior  săi:  iată  cu  adevărat  ceva  nou  în  istoria  reli- 
giunilor  şi  în  obiceiurile  psihologice.  Asemenea  fantome  pot 
să  ia  consistenţă  într’o  slabă  penumbră  a  unui  cabinet  de  studii, 
dar  ele  sunt  risipite  de  lumina  în  creştere  dinafară:  căci  astfel 
lucrează  natura. 

Acum  iată  raţiunea  morală.  Ea  este  de  o  simplicitate  care 
mă  cruţă  de  toată  desvoltarea.  Dacă  e  un  fapt  sigur,  e  că  oa¬ 
menii  cari  se  convertesc,  cari  primesc  Duhul  Sfânt  şi  cari  întră 
într’o  vieaţă  nouă,  se  dăruesc  lui  Hristos  din  Scripturi.  E  steaua 
Crăciunului,  sunt  cuvintele  lui  Isus  pe  cruce,  e  bucuria  dimi¬ 
neţi  Paşttlor  cari  fac  să  curgă  lacrimile  şi  să  câştige  inimile. 

Dacă  aceste  povestiri  sunt  o  ficţiune,  se  poate  ca  vieaţa 
autentică  a  Isus  să  nu  fi  convertit  pe  nimeni,  în  vreme  ce  toată 
mişcarea  spirituală  care  a  întemeiat  lumea  nouă  va  fi  punctul 
unei  ficţiuni.  Ce  ar  însemna  atunci  morala? 

Şi  nu-mi  spuneţi  că  trebue  a  distinge  pe  Isus-ul  istoriei 
de  Hristosul  credinţei;  voi  înşi-vă,  născuţi  din  Hristos  prin  cre¬ 
dinţă,  credeţi  încă  în  Isus  din  istorie,  şi  în  acest  caz  emoţiunea 
v’a  arătat  persoana  la  care  v’a  introdus  în  experienţele  căruia 
trăiţi  şi  a  cărui  realitate  singură  vă  interesează  azi.  Voi,  fie,  dar 
ceice  vor  veni  după  voi? 

Separând  pentru  viitor  Hristosul  credinţei  de  Isus-ul  isto¬ 
riei,  aţi  deslegat  odgonul  corăbiei  care  acum  pluteşte  în  voia 
soartei.  Ea  este  încă  aproape  pentruca  tinerii  cari  vă  înconjoară 
să  vadă  chiar  confuz  conturul  figurii  lui  Isus,  ce!  istoric,  dar 
ea  se  depărtează,  ceaţa  o  cuprinde,  şi  îndată  nu  va  fi  decât  o 
umbră  care  se  pierde.  Atunci  nu  se  va  mai  vedea  nimic.  Şi 
unii  vor  merge  la  catolici  pentru  a  regăsi  pe  Isus  prin  autori¬ 
tatea  Bisericii,  alţii  la  diferite  sisteme  raţionaliste.  Fiind  la  Lau- 
sanne,  în  cabinetul  meu  de  lucru  un  student  în  teologie  făcând 
pe  catolicul  mi-a  zis:  «Critica  modernă  a  Noului  Testament 
m’a  desorientat  şi  desnădăjduit:  câţi  profesori,  atâtea  sisteme; 
cu  ei,  Evangheliile  sunt  fărâmiţate,  disolvate;  dacă  eu  pierd 
Evangheliile,  pierd  pe  mântuitorul  meu.  Episcopul  de  Saint- 
Maurice  mi-a  redat  însă  liniştea». 

Am  avut  un  altul,  un  vechiu  catecumen  care  la  nouăspre¬ 
zece  ani  făcuse  o  frumoasă  mărturie  înaintea  unei  mari  adu¬ 
nări.  Distincţiunea  izvoarelor  In  Vechiul  Testament  întărise  cre¬ 
dinţa  sa  în  revelaţiune.  Disecţia  Evangheliilor  îl  făcuseră  să 
piardă  încrederea  în  experienţele  tinereţii  sale  şi  în  mod  sincer 
veni  să-mi  spue  că  părăseşte  serviciul  lui  Isus  Hristos. 

Compătimesc  pe  aceşti  doi  oameni;  dar  mai  e  un  a!  treilea 
pe  care-1  plâng  deabinele :  tânărul  păstor  constrâns  să  predice 
pe  lsus-ul  istoric,  când  el,  de  fapt,  nu  crede  decât  în  Hristosul 
credinţei. 

E  momentul  scoaterii  concluziei. 

In  rezumat,  respingem  teoria  modernistă  a  izvoarelor 
Noului  Testament,  pe  care  o  privim  ca  o  ipoteză  incontroia- 
bilă,  o  reconstituire  imaginară  a  «preistoriei»  Evangheliilor,  o 
direcţie  artificială  a  cărei  primă  consecinţă  e  să  ruineze  auto¬ 
ritatea  textului  evanghelic  şi  să  anuleze  mărturia  creştină. 


REVISTA  TEOLOGICĂ 


175 


Fără  a  nu  recunoaşte  nici  decum  utilitatea  lucrărilor  ştiinţei 
intru  a  stăbili  textele  primitive  ale  cărţilor  Noului  Testament, 
originea  lor  şi  sensul  lor,  noi  păstrăm  Noul  Testament  aşa  cum 
ni  l-a  transmis  Biserica  primitivă  şi  credinţa  tuturor  genera- 
ţiunilor  de  credincioşi.  11  păstrăm,  pentrucă  vedem  in  paginile 
sale  actul  răscumpărării  pregătit  de  Vechiul  Testament  şi  pen¬ 
trucă  ni  s’a  impus  cu  autoritatea  revelaţiunii  divine  prin  expe¬ 
rienţa  mântuirii  personale. 

In  momentul  de  a  depune  pana,  am  sufletul  obsedat  de 
o  viziune  a  copiilor  Bisericilor  noastre,  tineri  şi  tinere,  pe  cari 
vocaţiunea  interioară  îi  chiamă  la  apostolat,  voind  să  aprofon- 
deze  Biblia  şi  să  înfrunte  puternica  iniţiare  a  problemelor  puse 
de  teologia  contimporană. 

Lor  mă  adresez  eu  spunându-le:  «Ţineţi  cu  putere  la  expe¬ 
rienţa  voastră  creştină,  singura  certitudine  care  va  fi  cea  mai 
bună  inspiraţie  a  studiilor  voastre.  Păstraţi,  în  faţa  modernelor 
ipoteze,  rezerva  ce  o  porunceşte  probitatea  ştiinţifică  şi  în  cer¬ 
carea  oricărui  lucru,  nu  reţineţi  decât  ceeace  este  bun,  adecă 
ceeace  dă  mai  precis  gândului  vostru,  mal  sensibil  inimii  voastre 
persoana  Mântuitorului  ai  cărei  martori  trebue  să  fiţi. 

Dacă  vorbesc  aşa,  aceasta  n’o  fac  pentru  a  vă  îndemna 
să  închideţi  cărţile  de  ştiinţă  şi  să  faceţi  pe  scurt  procese  de 
erezie.  Ceeace  ne  diferenţiază  de  modernism,  ca  şi  de  siste¬ 
mele  precedente  pe  cari  vi  le  reamintesc  îndată,  nu  este  o  lu¬ 
crare  de  ştiinţă  ci  de  atitudine  în  practica  ştiinţei. 

«Eu  ştiu  în  cine  cred»  declară  apostolul  Pavel. 

Dela  apostolul  Pavel  până  la  voi,  lanţul  este  neîntrerupt 
de  toţi  ceice  au  ştiut  în  cine  au  crezut  dovedind  aceasta  prin 
vieaţa  şi  acţiunea  Ior.  lată  ce  inseamnă  «a  şti»,  dominând  toată 
ştiinţa,  care  fixează  atitudinea  noastră  cu  privire  la  critica  biblică. 

Nu  pierdeţi  niciodată  din  vedere  realităţile  spirituale  cari 
stau  la  originea  pietăţii  voastre  personale  şi  cari,  zi  de  zi  o  ali¬ 
mentează;  ele  in  tot  studiul  biblic,  fecundează  ipoteza,  o  orien¬ 
tează  şi-i  limitează  drepturile. 

împrumutaţi  aceste  realităţi,  controla ţi-le  în  fiecare  zi  pentru 
a  vă  intări  în  această  dublă  convingere: 

1.  Că  teologii  primelor  două  secole  erau  mult  mai  bine 
înzestraţi  decât  criticii  veacului  ai  20-lea  pentru  a  se  pronunţa 
asupra  valorii  istorice  şi  autenticităţii  Noului  Testament. 

2* 

2.  Câ  revelaţia  divină  cuprinsă  în  Vechiul  Testament  şi 
personificată  în  Hristos  din  Noul  Testament,  se  arată  ca  măr¬ 
turie  ea  însăşi  în  toate  zilele  In  lumea  întreagă. 

Dacă  vrem  să  ajungem  la  cheia  care  deschide  comoara 
Scripturilor,  trebue  să  ne  ridicăm  până  la  minune.  Ori,  minunile 
se  desfăşură  ochilor  noştri  in  fiecare  zi  prin  Biblie. 

lată  pe  cea  mai  proaspătă,  prin  care  vreau  să  şi  termin: 

Aveam  un  frate  care  fusese  explorator,  acum  25  ani,  pe 
Coasta  de  Fildeş,  a  urcat  Comoe  şi  a  trăit  trei  ani  în  mărâ- 
ciniş.  Reîntorcându-se,  ne-a  povestit  inspăimântâtoarea  super¬ 
stiţie  şi  barbarie  a  acestor  populaţii  fetişiste  cari  —  îşi  îngă¬ 
duiau  spectacolul  sălbatic  al  morţii  pe  încetul,  practicau  antro¬ 
pofagia  şi  sacrificiile  omeneşti... 

Sau,  sunt  patrusprezece  ani,  de  când  un  creştin  negru  din 
Siberia,  Havris,  a  plecat  pe  Coasta  de  Fildeş,  având  crucea  în- 
tr’o  mână  şi  Biblia  în  alta.  Coboară  la  Fresco  şi  predică  Evan¬ 
ghelia. 

După  două  zile,  trece  prin  uliţa  satului  cu  o  mare  tavă, 
adună  fetişii  şi-i  arde  in  piaţa  publică;  botează  locuitorii  punân- 
du-Ie  Biblia  pe  cap  şi-i  părăseşte  zicându-le:  «Nu  primiţi  nici¬ 
odată  o  religie  care  vrea  să  vă  boteze  fără  Biblie».  Umblă  prin 
toată  ţara  şi  converti  mulţimi  nenumărate.  Mişcarea  fu  aşa  de 
vie  încât  administratorii  uciseră  pe  Harris.  Aceste  masse  ră¬ 
mase  de  atunci  fără  conducător,  ispitite,  înşelate,  exploatate  de 
păstori  falşi  pe  cari  n’au  voit  să-i  recunoască  nici  odată.  Au 
fost  persecutate  pentru  credinţa  lor  şi  Bisericile  Europei  le-au 
părăsit.  Un  moment  s’a  crezut  că  jarul  s’a  stins.  Dar,  iată  că 
un  elev  al  Şcoalei  noastre  misionare  din  Paris,  trimis  de  Mi¬ 
siunea  metodistă  din  Londra,  cutreeră  din  nou  aceste  ţinuturi. 

Ce  a  putut  vedea  acolo?  Decât  că  aceşti  umili  creştini  au 
rămas  credincioşi,  că  numărul  lor  chiar  a  crescut  şi  că  fetişii 
au  dispărut  din  satele  lor.  Douăzeci  de  mii,  treizeci  de  mii 
protestanţi  au  ieşit  din  mărăcinişi,  l-au  aclamat  ca  pe  un  libe¬ 
rator  şi  i-au  spus  cu  lacrimi:  «Biblia  ne-a  mântuit,  explicaţi-ne 
Biblia,  luaţi  conducerea  Bisericii  noastre,  organizaţi  printre  noi 
poporul  iui  Isus  Hristos!» 

_  Administratorii,  paterii  catolici  chiar  au  mărturisit  tinăruiui 
nostru  misionar:  «Opera  civilizatoare  şi  religioasă  prin  care  noi 
n’am  reuşit,  a  fost  desăvârşită  de  Evanghelie». 

Cartea  Faptelor  Apostolilor  nu  s’a  închis...  Fiecare  zi  de 

pe  pământ,  ii  adaogă  o  pagină  minunată.  Dar  pentru  aceasta 
trebue  ca  prima  pagină  să  povestească  întotdeauna  Rusaliile, 
miracol  ce  încununează  şi  desăvârşeşte  viaţa,  moartea  precum 
şi  învierea  celui  mai  mare  miracol  al  istoriei.  Mântuitorul  Isus 
Hristos. 

Cât  timp  Faptele  Apostolilor  vor  continua,  critica  disol- 
vantă  nu  va  anula  Revelaţiunea.  Noi  n'avem  să  apărăm  Biblia, 
ci  s’o  trăim.  Restul  e  sub  îngrijirea  lui  Dumnezeu. 

Mare  este  adevărul,  el  va  birui. 

«Le  Christianisme  Social».  Trad.  de  D.  D.  Achimescu. 


Voi  sunteţi  biserica  lui  Dumnezeu.1 

Au  nu  ştiţi,  că  voi  sunteţi  biserica 
lui  Dumnezeu  şi  Duhul  lui  Dumnezeu 
locuieşte  intru  voi?  I.  Cor.  3,  17. 

Cu  voia  lui  Dumnezeu,  cu  binecuvântarea  Înalt 
Prea  sfinţitului  Părinte  Mitropolit,  şi  cu  binevoitoarea 
răbdare  a  mulţimei  dreptcredincioşilor  adunaţi  la  serbarea 
de  faţă,  —  îmi  îndrept  azi  cuvântul  meu  cătră  voi  cei 
mai  tineri  fraţi  ai  noştri,  cari  prin  voia  voastră  şi  prin 
alegerea  Duhului  sfânt  v’aţi  deosebit  dintre  cei  mulţi 
pentru  a  face  parte  ca  membrii  din  societatea  tinerimii 
ortodoxe  «Sf.  Gheorghe».  Şi  arătând  chemarea  socie¬ 
tăţii,  vreau  să  vă  lămuresc  şi  mai  mult  rostul  vostru 
de  membrii  ai  ei,  şi  vreau  ca  acest  cuvânt  de  bucurie 
şi  de  nădejde  să  fie  un  îndemn  de  a  stărui  cu  totdina- 
dinsul  în  frumoasa  voastră  hotărâre,  ca  prin  faptele 
voastre  de  fiecare  zi,  de  fiecare  ceas  şi  clipă,  să  ne  do¬ 
vediţi  că  aţi  cunoscut,  că  voi  sunteţi  biserica  cea  vie  a 
lui  Dumnezeu  şi  că  Duhul  lui  Dumnezeu  locuieşte  cu 
adevărat  întru  voi,  şi  prin  urmare  că  noi,  ceice  vă  ve¬ 
dem  azi  aici,  şi  neamul  şi  ţara  noastră  şi  toată  biserica 
ortodoxă  se  poate  răzima  şi  îşi  poate  lega  nădejdile  de 
mai  bine  de  voi. 


1  Cuvânt  ocazional  cătră  delegaţii  judeţului  Sibiu  ai  Societăţii  tinerimii 
adulte  ortodoxe  române  «Sfântul  Gheorghe»,  ţinut  în  catedrala  din  Sibiiu 
la  16  Maiu  1926. 

Iubită  Tinerime! 

Patronul,  adecă  duhul  ocrotitor  al  societăţii  voastre 
este  un  sfânt.  Şi  aproape  fără  schimbare  i-aţi  văzut 
qhipul  ca  ostaş,  biruind  un  bălaur  cumplit.  —  Icoana 
aceasta  are  un  tâlc  peutru  societatea  voastră  şi  pentru 
toţi  ceice  vreau  să  înţeleagă. 

Bălaurul  cel  cumplit  este  păcatul,  care  înghite  tine¬ 
reţe,  frumuseţe,  minte,  sănătate,  putere,  bogăţie  şi  bu¬ 
curie  de  viaţă.  Şi  e  vai  de  ceice  nu  se  ştiu  feri  din 
calea  lui.  —  Păcatul,  acest  bălaur  înfiorător,  nu  poate 
fi  biruit  decât  de  ceice  s’au  înarmat  ca  orice  ostaş :  cu 
voinţa  neînfricată  de  a  lupta  şi  cu  armele  de  lipsă,  — 
s’au  adunat  apoi  ca  oaste,  şi  pedeasupra  au  cerut  şi  au 
primit  darul  sfinţilor  şi  întăritor  al  Duhului  sfânt.  Lup¬ 
tând  singuratic  poţi  cădea  uşor,  şi  luptând  fără  ajutorul 
Duhului  sfânt  pentru  o  clipă  poţi  reteza  capul  îngrozi¬ 
toarei  fiare,  dar  n’ai  ajuns  la  mult  fiindcă  fiara  svârco- 
lindu*se  se  va  întări  şi  în  locul  capului  tăiat  vor  răsări 
două  şi  tăind  două  răsar  nouă,  şi  dela  o  vreme  nu  vei 
mai  putea  lovi  şi  nu  vei  şti  nici  unde  să  mai  loveşti, 
şi  istovit  vei  cădea  înfrânt.  Crezând,  cerând  şi  primind 
darul  Duhului  sfânt,  şi  însoţindu-te  cu  ceice  au  aceeaşi 
inimă  ca  şi  tine,  poţi  ieşi  biruitor,  pentrucă  puterea  Du¬ 
hului  sfânt  te  sfinţeşte,  te  face  deci  neatins  de  veninul 
şi  de  focul  cel  varsă  pe  înfuriatele- i  nări  păcatul;  pu¬ 
terea  Duhului  sfânt  te  întăreşte  şi-ţi  împrospătează  pu¬ 
terile,  ca  să  nu  te  istoveşti  nici  odată;  puterea  Duhului 
sfânt  îti  întinde  foc  arzător  cu  ajutorul  căruia  îndatăce 
ai  tăiat  un  cap  să  poţi  arde  locul,  ca  fiara  cea  cumplită 
să  nu  mai  aibă  puterea  de  a-şi  spori  capetele.  —  Acestea 
le  spune  celorce  au  ochi  înţelegători  icoana  sfântului 
Gheorghe. 

Şi  dacă  societatea  voastră  a  primit  numele  şi  şi-a 
ales  ca  patron  pe  sf.  Gheorghe  —  vrea  să  ne  spue  că 
ea  însăşi  şi-a  pus  ca  ţântă  lupta  şi  biruinţa  prin  puterea 
Duhului  sfânt  şi  prin  voinţa  tare  a  membrilor  ei  împo¬ 
triva  păcatului  şi  a  păcatelor  ucigătoare  de  ţinerete,  de 
naţii  şi  de  ţări. 

Dar  aceasta,  iubită  Tinerime,  înseamnă,  că  ea  vrea 
să  desăvârşească  pe  oameni,  vrea  să  facă  mai  bună  şi 


REVISTA  TEOLOGICĂ 


179 


mai  plăcută  viaţa,  vrea  să  aducă  fericire  deplină  pe  pă¬ 
mântul  ţării  noastre,  vrea  ca  aici,  şi  prin  voi,  să  înte¬ 
meieze  împărăţia  lui  Dumnezeu!  —  Care  este  atunci 
rostul  vostru  ca  membri  ai  ei?  E  de  prisos,  cred,  să 
mai  spun,  că  aveţi  să-i  fiţi  «credincioşi  până  ia  moarte» 
(Apocalipsă  2,  10)  .luptători  neînfricaţi  împotriva  răului, 
şi  harnici  şi  dibaci  lucrători  la  zidirea  împărăţiei  lui 
Dumnezeu.  Şi  voi,  când  v’aţi  făcut  membri  ei,  socot,  că 
de  bunăsamă  v’aţi  dat  seamă  de  această  grea  dar  no¬ 
bilă  datorie  şi  răspundere  a  voastră.  Iar  noi  câţi  suntem 
aici,  nu  putem  decât  să  ne  bucurăm  şi  să  dăm  mulţă- 
mită  Duhului  sfânt,  că  a  luminat  deodată  atâtea  suflete 
tinereşti  din  arhidieceza  noastră,  cari  alcătuiesc  societatea 
sf.  Gheorghe  şi  să  vă  dorim  şi  celorce  sânteţi  de  faţă 
şi  celorce  n’au  putut,  fi  isbândă  deplină. 

In  aceeaş  vreme  însă  nu  putem  să  nu  vă  aducem 
aminte,  că  ostaşul  înainte  de  a  porni  Ia  luptă  îşi  oţe¬ 
teşte  voinţa  de  a  lupta,  îşi  alege  armele  şi  face  exerciţii, 
prin  mânuirea  cărora  îşi  întrezăreşte  isbânda;  la  fel  lu¬ 
crătorul  harnic  şi  iscusit  işi  câştigă  dibăcia  în  lungi  ani 
de  încercare,  de  ucenicie,  şi  numai  după  aceea  se  apucă 
să  lucreze  pe  răspunderea  proprie  la  lucrul  altuia.  Aşa 
şi  voi  ceice  voiţi  să  fiţi  luptători  împotriva  păcatului 
şi  a  răului  din  jurul  vostru,  şi  totodată  harnici  şi  iscu¬ 
siţi  ziditori  ai  împărăţiei  Iui  Dumnezeu,  trebue  să  scoateţi 
mai  întâi  răul  din  voi  şi  să  vă  întăriţi  pe  voi  înşi-vă,  oţelin- 
du-vă  voinţa  pentru  a  împlini  voi  mai  întâi  legea  Iui  Dum¬ 
nezeu,  legile  ţării,  şi  prin  această  supunere  şi  împlinire  a  le¬ 
gilor  să  întemeiaţi  împărăţia  lui  Dumnezeu  mai  înainte 
în  inima  voastră  şi  în  sânul  societăţii  voastre,  şi  numai 
după  aceea  să  căutaţi  a  birui  prin  pilda  vieţii  voastre 
şi  pe  alţii  pentru  împărăţia,  la  care  sunteţi  chemaţi  să 
lucraţi.  Căci  dacă  nu  veţi  intra  voi  mai  întâi  în  împă¬ 
răţia  lui  Dumnezeu ,  nu  veţi  putea  duce  în  ea  nici  pe  alţii. 

Şi  dacă  aveţi  nobila  dorinţă  de  a  zidi  între  oameni 
împărăţia  pentru  care  a  lucrat  şi  a  sângerat  pe  cruce 
Domnul  nostru  Isus  Hristos,  trebue  întâiu:  sdt  vă  feriţi 
de  păcate,  şi  al  doilea :  să  nu  pregetaţi  a  face  toate  fap¬ 
tele  creştineşti  câte  vi  Ie  îmbie  viaţa  să  le  faceţi.  Să  vă 
feriţi  de  păcate,  pentrucă  prin  ele  vă  depărtaţi  de  Dum- 

nezeu  şi  «daţi  ioc  diavolului»  cum  zice  sf.  apostol  Pavel 
(Ef.  4,  27),  şi  doar  ştiţi  că  nedrepţii  împărăţia  lui  Dum¬ 
nezeu  nu  o  vor  moşteni.  «Nu  vă  înşelaţi  —  zice  sf. 
apostol  Pavel,  —  că  nici  desfrânaţii,  nici  slujitorii  idolilor, 
nici  hoţii,  nici  lacomii,  nici  beţivii,  nici  ocărâtorii  (su- 
duitorii),  nici  răpitorii  (înşelători)  împărăţia  lui  Dum¬ 
nezeu  nu  o  vor  moşteni»,  că  toate  ni  sunt  slobode, 
dar  nu  toate  de  folos  (1  Cor.  6,  9—10,  12),  şi  datori 
suntem  să  nu  ne  lăsăm  biruiţi  de  rău,  ci  să  biruim  cu 
binele  pe  rău  (Rom.  12,  21).  A  ne  feri  însă  numai  de 
săvârşirea  relelor  nu  înseamnă,  că  am  plinit  toată  legea. 
Nu  e  destul  numai  să  nu  faci  ce  este  oprit,  ci  trebue 
să  adaugi  a  face  şi  tot  ceeace  e  spre  binele  tuturora 
şi  spre  mărirea  numelui  lui  Dumnezeu.  Că  împărăţia 
lui  Dumnezeu  nu  este  numai  oprelişte,  cum  nu  este 
mâncare  şi  beutură,  ci  dreptate,  şi  pace,  şi  bucurie  întru 
Duhul  sfânt»  (Rom.  14,  17),  cari  trebuesc  lucrate,  adecă 
făcute  de  voi.  Şi  între  alte  multe,  legea  lui  Dumnezeu 
cere  să  cercetaţi  cu  vrednicie  şi  evlavie  sfânta  biserică  în 
care  Duminecă  şi  sărbătoare,  şi  acolo  să  vă  deosebiţi  de  cea¬ 
laltă  lume  prin  puterea  voastră  deosebit  de  creştinească  şi 
voinţa  voastră  bună  o  curăţiţi,  să  o  întăriţi  şi  să  o  sfin¬ 
ţiţi  prin  primirea  sfintelor  taine,  mai  ales  a  spovedaniei 
şi  cuminecăturii,  — -  prin  cari  se  coboară  şi  lucrează  în 
voi  darul  Duhului  sfânt.  Iată  ce  se  înţelege  sub  a  ţinea 
şi  a  împlini  legea  lui  Dumnezeu. 

Pacea,  rânduiala,  bunavieţuire  caută  să  o  ţie  între 
oameni  şi  legile  ţării.  Sunt  atâţia  cari  socotesc  că  fac 
vitejii,  călcându-le.  Mai  putem  atunci  aştepta  binele?  — 
Voi  membrii  societăţii  sf.  Gheorghe  veţi  da  pururea  şi 
tutora  pildă,  că  sunteţi  cei  cari  înţelegeţi  rostul  acestor 
legi,  vă  supuneţi  lor  şi  le  împliniţi  aşa,  ca  şi  alţii  să 
se  simtă  îndemnaţi  prin  voi  a  Ie  ţinea. 

In  lumea  aceasta  toţi  oamenii  trebue  să  vie  în  aju¬ 
torul  semenilor  lor,  toţi  suntem  de  lipsă  unii  pentru 
alţii,  fiecare,  cu  lucrul  şi  slujba,  pe  care  le-a  rânduit 
Dumnnzeu  să  Ie  facem.  Aşa  şi  fiecare  dintre  voi  are  rânduit 
dela  Cel  de  sus  să  împlinească  o  lucrare  sau  o  slujbă. 
Cine  e  membru  al  societăţii  sf.  Gheorghe  va  dovedi 
că  ori  unde  va  fi  pus  să  Iucre,  va  lucra  spre  mărirea 

lui  Dumnezeu  şi  spre  binele  oamenilor  a  ţării  în  aşa 
chip,  că  alţii  nu  l-ar  putea  întrece  în  cinstea,  în  sâr- 
guinţa  şi  omenia  cu  care  îşi  face  datoria. 

Ţara,  apoi  semenii  noştri,  avutul  nostru,  în  caz  de 
primejdie  cere  să  punem  braţul  nostru  vânjos  şi  sufletul 
nostru  dârz  pentru  a  le  apăra  şi  da  liniştea  şi  siguranţa. 
Membrii  societăţii  sf.  Gheorghe  şi  acolo  vor  dovedi,  că 
ţara  şi  neamul  se  pot  răzima  cu  toată  încrederea  în  ei, 
că  pe  acolo,  pe  unde  e  aşezat  un  membru  de  acesta, 
nu  se  poate  trece  decât  călcândui  în  picioare  trupul 
dupăce  şi-a  dat  ultima  suflare.  Aşa  înţelege  un.  membru 
al  societăţii  sf.  Gheorghe  să  împlinească  legile  ţării. 

Nu  vreau  să  fiu  rău  înţeles  nici  de  voi  şi  nici  de 
alţii.  A  ţinea  toate  acestea:  a  te  feri  adecă  de  păcat 
şi  a  face  fapte  bune,  apoi  a  ţinea  legile  ţării,  nu  în¬ 
seamnă  că  voi  trebue  să  umblaţi  tot  înoraţi,  posomorâţi, 
întristaţi  la  inimă  şi  pururea  îngrijaţî.  Glumiţi,  râdeţi, 
cântaţi,  jucaţi  frumoasele  noastre  jocuri  româneşti,  ţineţi 
cu  sfinţenie  la  toate  obiceiurile  noastre  bune  moştenite 
din  moşi-strămoşi.  Când  faceţi  acestea,  când  vremea 
şi  lucrul  şi  inima  vă  îngădue  să  faceţi  acestea,  —  şi 
toate  să  le  faceţi  la  vremea  şi  la  locul  lor  după  vorba 
sf.  Ap.  Pavel  doar  de  atâta  să  vă  feriţi  «să  nu  iasă  din 
gura  voastră  nici  un  cuvânt  putred  (adecă  de  ruşine,  de 
ocară,  de  sudalmă,  de  batjocură),  ci  toată  amărăciunea, 
mânia,  iuţimea,  strigarea  şi  hula  să  se  lapede  dela  voi 
împreună  cu  toată  răutatea,  ca  să  nu  întristaţi  pe  Duhul 
sfânt  al  lui  Dumnezeu,  întru  care  v’aţi  pecetluit  spre 
ziua  mântuirii»  (Efes.  4,  29,  30). 

Aşa  dară,  ferindu-vă  de  păcate,  biruind  adecă  răul 
din  vof  şi  făcând  fapte  creştineşti  prin  cari  se  zideşte 
împărăţia  lui  Dumnezeu  întâi  în  inima  voastră  şi  ţinând 
în  mare  cinste  şi  legile  ţării,  aţi  devenit  ostaşii  harnici 
şi  lucrătorii  iscusiţi,  pe  cari  i-a  căutat  societatea  sfântului 
Gheorghe.  Iar  inima  noastră  se  umple  de  bucurie  şi 
de  mândrie,  că  neamul,  biserica  şi  ţara  şi-au  pus  nă¬ 
dejdea  în  nişte  fii  vrednici,  cari  cunosc  că  prin  ei  şi 
prin  oameni  trăieşte,  şi  chiar  ei  sunt,  biserica  cea  vie  a 
lui  Dumnezeu  şi  că  în  ei  are  să  locuiască  şi  va  locui 
duhui  lui  Dumnezeu. 

Iubită  Tinerime  / 

Dacă  până  azi  n'aţi  înţeles  în  felul  acesta  datoria 
voastră  —  înţelegeţi-o  aşa  de  aici  înainte!  Şi  azi,  când 
voi  cei  dintâi  membri  ai  soc.  Sf.  Gheorghe,  cari  faceţi 
drumul,  ce  se  va  face  de  aici  înainte  an  de  an,  la  sf. 
noastră  catedrală  pentru  a  vă  împărtăşi  de  binecuvân¬ 
tarea  înalt  Preasfinţitului  nostru  Părinte  Mitropolit,  zic 
azi  când  vă  aflaţi  în  faţa  acestui  sfânt  altar,  ar  fi  păcat 
dacă  inima  voastră  nu  s’ar  aprinde  de  dorinţa  fierbinte 
de  a  lucra  cu  tot  avântul  şi  cu  toată  puterea  tinereţii 
voastre  pentru  binele  şi  înaintarea  bisericii,  a  neamului 
şi  a  ţării  noastre.  Iată  îmi  vine  în  minte  un  frumos  ju¬ 
rământ  ce-1  făceau  copilandrii  unui  neam  vestit  (atenienii), 
când  erau  trecuţi  în  ceata  tinerilor,  şi  poate  că  spu- 
nându-I  vă  veţi  îndemna  şi  voi  să-l  ziceţi  în  taină,  că  e 
vrednic  acest  jurământ  să  fie  şi  al  vostru.  Acei  tineri 
ziceau:  «Jur,  că  voi  ţinea  cu  tărie  legea  moşilor  mei, 
că  mă  voiu  supune  legilor,  că  nu  voiu  necinsti  armele 
date  mie,  că  nu  voiu  părăsi  pe  tovarăşul  meu  în  luptă, 
câ  mă  voiu  lupta  până  la  ultimul  meu  suspin,  o  neamul 
meu  şi  ţara  mea,  jur  în  sfârşit  că  îmi  voiu  da  toată  silinţa  să 
vă  las  într'o  stare  mai  bună,  decum  v’am  găsit».  —  Nu  e 
aşa,  că  acesta  e  şi  jurământul  vostru?  Atunci:  Doamne 
ajută!  Şi  înainte  ia  biruinţă!  Amin. 

Pr.  Gheorghe  Maior, 

profesor  şi  duhovnic  la  Şcoala  normală 
„Amlreiu  Şaguna**. 


Crâmpeie  din  pastorala  militară. 

Este  preotul  militar  şi  duhovnicul  familiilor  ofiţerilor 
şi  ale  reangajaţilor?1 

O  întrebare  de  deslegarea  grabnică  şi  norocoasă  a 
căreia  depinde  frăţeasca  împreună  lucrare  şi  bunele  relaţii 
între  preoţimea  militară  activă  şi  clerul  de  mir. 

Credinţa  mea  şi  părerile  mele  în  această  privinţă  sunt 
următoarele : 

1  O  întrebare  la  care  va  răspunde  o  comisiune  aleasă  de  către  sfântul 
Sinod,  comisiune  din  care  şi  autorul  articolului  face  parte. 

I. 

Chemarea  duhovnicească  a  preotului  militar,  fie  că 
acesta  este  preot  militar  activ,  fie  că  face  armatei  servicii 
în  calitate  de  confesor  diurnist,  este :  de  a  apropia  pe  ostaş 
de  Isus  Hristos  şi  de  a  coborî  pe  Isus  Hristos  cu  toate 
darurile  şi  virtuţile  Evangheliei  Lui  mântuitoare  în  sufletul 
ostaşului,  pentruca  Mântuitorul  prin  prezenţa  Sa  perma¬ 
nentă  şi  activă  în  sufletul  ostaşului,  prin  o  conştiinţă  trezită 
la  o  vieaţă  nouă,  să  lucreze  astfel,  ca  fiecare  ostaş  să  de¬ 
vină  în  decursul  anilor  petrecuţi  în  cazarmă  nu  numai  un 
bun  creştin,  nu  numai  un  cetăţean  conştient  de  valoarea 
lui,  ci  mai  presus  de  toate,  ca  să  încolţească  în  sufletul 
fiecăruia  dorinţa  de  a  se  apropia  şi  de  a  imita  jertfa  adusă 
de  Mântuitorul  pe  dealul  Golgota,  atunci,  când  şi  dela  el 
se  va  cere  această  jertfă  din  partea  neamului,  a  ţării,  a 
oştirii  şi  a  Dinastii  române. 

Sfera  de  activitate  din  punctul  de  vedere  al  chemării 
duhovniceşti  a  preoţimii  militare  de  toate  categoriile  este 
următoarea ; 

Preotul  militar  atât  cel  activ  cât  şi  confesorul  de  gar¬ 
nizoană  este  duhovnicul  de  jure  şi  de  facto  al  tuturor  gra¬ 
delor  militare,  căsătoriţi  sau  juni  şi  a  membrilor  familiilor 
din  casarme  şi  afară  din  casarme,  cari  fac  parte  din  cor¬ 
purile  de  trupe,  unităţi,  comandamente,  instituţii  sau  stabi¬ 
limente  militare,  cari  îi  sunt  încredinţate  respectivului  preot 
militar  spre  păstorire. 

t  Motivele  cari  impun  în  mod  categoric  ca  preotul  mi¬ 
litar  să  fie  şi  duhovnicul  familiilor  miiitarilor-ofiţeri  şi  rean¬ 
gajaţi,  diurnişti  şi  funcţionari  civili  din  serviciul  armatei, 
sunt  următoarele: 

Factorul,  care  în  decursul  veacurilor  şi  până  azi,  a 
împrăştiat  lumina  Iui  Hristos  în  sufletul  omenesc,  este  familia. 
Se  impune  deci  în  mod  imperativ,  ca  acest  factor  atât  de 
important  din  punctul  de  vedere  al  evanghelizării  mulţimii  — 
de  orice  grad  şi  din  orice  stare,  să  fie  şi  în  cadrele  armatei, 
fie  că  e  vorba  de  familia  ofiţerului,  a  reangajatului  şi  a 
funcţionarului  militar  să  fie  astfel  îngrijit  şi  cultivat  duhovni- 
ceşte,  ca  el  să-şi  îndeplinească  sfânta  lui  chemare  mai  sus 
precizată,  cu  toată  conştiinţiositatea,  cu  toată  priceperea, 
cu  toată  cunoştinţa  de  cauză  şi  între  orice  împrejurări. 

Sufletul  ofiţerului  şi  al  reangajatului  fiind  treapta 
pe  care  Isus  va  întră  şi  în  sufletul  ostaşului,  dim¬ 
preună  cu  toate  darurile  şi  virtuţile  Lui  fără  de  cari  nu  ne 
putem  închipui  un  ostaş  integru  îndeosebi  în  zilele  de  azi, 
e  necesar  întâiu,  ca  prin  familia  ofiţerului  şi  reangajatului, 
să  apropiem  corpul  ofiţeresc  şi  cel  al  reangajaţilor  de  Isus 
Hristos  şi  să  coborâm  pe  Mântuitorul  tot  prin  atmosfera 
binecuvântată  a  familiei  în  mijlocul  acelora,  cari  trebue  să 
crească  generaţii  după  generaţii  de  ostaşi  în  spiritul  Evan¬ 
gheliei  lui  Isus  Hristos. 

Cum  preotul  militar  este  responsabil  înaintea  lui  Dum¬ 
nezeu  şi  a  conştiinţii  sale  pentru  mântuirea  sufletelor  încre¬ 
dinţate  lui  spre  păstorire  din  partea  lui  Dumnezeu  şi  a 
oamenilor  în  calitate  de  duhovnic  al  armatei,  este  imposibil 
să-l  oprim  pe  el,  pe  păstorul  cel  adevărat,  dela  împlinirea 
chemării  lui  sfinte  şi  mari  de-a  face  din  familia  militarului 

—  lucrând  în  mod  special  pentru  aceasta  —  un  centru  de 
răspândire  a  luminii  lui  Isus  Hristos  în  sufletul  atâtor  gene¬ 
raţii  de  ostaşi. 

A-l  sili  pe  preotul  militar  să  rămână  numai  între  zidu¬ 
rile  cazarmei,  înseamnă  a-l  sili  să  săvârşească  o  muncă 
pe  care  ofiţerii  şi  reangajaţii  armatei,  lipsiţi  în  mare  parte 
de  cunoştinţa  şi  practica  chemării  lor  evanghelizatoare  — 
printr:o  vieaţă  lor  lipsită  de  harul  lui  Hristos  —  o  vor 
dărâma  pas  cu  pas. 

A  închide  uşile  ofiţerului  şi  reangajatului  familist 
înaintea  preotului  militar  înseamnă  a  zăvori  uşa  sufletului 
conducătorilor  armatei  dinaintea  lui  Isus,  care  nici  în  su¬ 
fletul  lor  nu  poate  întră,  dar  nici  din  sufletul  lor  eşind,  nu 
va  putea  întră  în  sufletul  subalternilor,  grad  după  grad,  până 
la  cel  mai  tinăr  recrut. 

Dar  a  opri  pe  preotul  militar  activ  îndeosebi  dela  săvâr¬ 
şirea  Sf.  Taine  pentru  familiile  militarilor,  pe  el,  care  în  cele 
mai  multe  garnizoane  nu  are  nici  biserică,  nici  capelă  mi¬ 
litară,  deşi  după  legea  şi  regulamentele  în  vigoare  nu-i 
este  permis  a  ocupa  nici  post  de  paroh,  nici  vre-o  catedră 

—  înseamnă  să  avem  preoţi  cari  niciodată,  nu  vor  avea 
ocazie  să  săvârşească  Sfintele  Taine  —  săvârşite  de  preot 
în  general!  Ori  aceasta  este  inadmisibil  atât  din  punct  de 

vedere  canonic,  cât  şi  din  punctul  de  vedere  al  prestigiului 
preoţilor  armatei,  în  tagma  cărora  e  de  dorit  să  între  ele¬ 
mentele  cele  mai  bune  dar  pe  cari  nu  le  putem  degrada 
la  rolul  de  simpli  conferenţiari  pentru  cazarme. 

Dar  mai  e  necesar  ca  preotul  militar,  îndeosebi  cel 
activ,  să  fie  duhovnicul  familiilor  militare  şi  din  punctul  de 
vedere  al  asigurării  viitorului  şi  rostului  acestei  tagme  în 
cadrele  armatei,  întrucât  prin  legăturile  duhovniceşti  ale 
preotului  cu  ofiţerul  şi  membri  familiei  lui  se  stabileşte  şi 
stima  şi  încrederea  reciprocă,  atât  de  necesare  funcţionării 
normale  a  oricărei  tagme  de  evanghelizatori ! 

In  ceeace  priveşte  jurisdicţiunea  duhovnicească  a  preo- 
ţimii  militare  d.  p.  de  vedere  practic  susţin  că  trebuie  să  se 
facă  deosebire  între  funcţionarea  preotului  militar  activ,  fie 
că  are  sau  nu  are  biserica  lui  şi  între  practica  confeso¬ 
rului  de  garnizoană,  unde  mai  sunt  şi  alte  parohii  cu  preoţi 
cari  nu  au  nici  un  amestec  cu  păstorirea  militarilor. 

H. 

In  principiu  atât  preotul  militar  activ  cât  şi  confesorul 
de  garnizoană  va  ţinea  seamă  de  hotărârea  Sf.  Sinod,  care 
stabileşte  că  ofiţerul,  reangajatul  şi  funcţionarii  civili  din  ser¬ 
viciul  armatei  simt  investiţi  şi  pot  exercita  toate  drepturile 
proprii  enoriaşilor  civili  din  respectiva  parohie,  având  în 
schimb  să  facă  darea  de  cult  pe  care  o  plătesc  bise¬ 
ricii  şi  slujitorilor  ei  ceialalţi  enoriaşi  din  respectiva  enorie. 

In  garnizoana  unde  este  preot  militar  activ,  acesta 
trebue  să  fie  duhovnicul  tuturor  militarilor  şi  al  familiilor 
lor  din  întreaga  garnizoană  —  având  să  administreze  mili¬ 
tarilor  toate  tainele  şi  celelalte  servicii  duhovniceşti  în  mod 
gratuit,  chemând  ca  împreună  slujitor  în  toate  ocaziunile 
pe  preotul  enoriei  respective,  pe  al  cărui  teritoriu  este  sta¬ 
bilită  familia  militarului.  Taxă  însă  nici  acesta  nu  are 
dreptul  să  pretindă  —  precum  nu  are  dreptul  nici  preotul 
militar  să  pretindă  participarea  parohului  respectiv  la  ser¬ 
viciile  îndeplinite  de  el  [de  preotul  militar  activ]. 

Preotul  enoriei  însă,  pe  al  cărui  teritoriu  cade  familia 
militarului,  este  obligat  între  orice  împrejurări  a  pune  la 
dispoziţia  preotului  militar  activ  biserica,  fie  că  îi  este  ne¬ 
cesară  pentru  săvârşirea  unei  Sf.  Taine,  fie  că  o  reclamă 
pentru  săvârşirea  serviciului  religios  pentru  ostaşi.  Pentru 

primirea  bisericii  preotul  militar  activ  însă  va  aviza  din 
bună  vreme  pe  parohul  respectiv. 

Serviciu  religios  va  ţinea  preotul  militar  activ,  când 
nu  are  biserica  proprie,  în  biserici  străine,  numai  în  timpul 
când  aceasta  este  liberă  —  deci  înainte  de  a  începe  preotul- 
paroh  sfânta  Liturgie  la  ora  obicinuită  de  enoriaşi. 

Confesorii  diurnişti  de  garnizoane  vor  observa  urmă¬ 
toarele:  Jurisdicţiune  canonică  directă  ei  nu  vor  avea  decât 
asupra  familiilor  cari  sunt  pe  teritorul  enoriilor  lor;  nu  vor 
pretinde  însă  nici  dela  aceştia  taxele  stolare  reglementare, 
ci  se  vor  mulţumi  cu  ceeace  li  se  dă  de  bună  voie.  Asupra 
familiilor  militare  din  alte  enorii  au  numai  o  iurisdicţiune 
canonică  indirectă,  întrucât  toate  serviciile  religioase  şi 
administrarea  Sf.  Taine  le  vor  săvârşi  preoţii-parohi  ai  res¬ 
pectivelor  parohii  cu  colaborarea  —  sau  eventuala  pre¬ 
zenţă  —  a  confesorului  militar  respectiv  pe  care  sunt  obli¬ 
gaţi  a-1  aviza  şi  chema  din  caz  în  caz.  Taxe  dela  familiile 
militare  nu  vor  pretinde  însă  nici  unii  nici  alţii  dintre  preoţii 
prezenţi.  In  caz  că  parohul  respectiv  refuză  din  oarecare 
motiv  serviciile  pentru  familiile  militare  în  acest  caz  con¬ 
fesorul  militar  va  avea  dreptul  să  oficieze  şi  administreze 
toate  Tainele  în  biserica  lui  porohialâ,  luând  act  în  scris 
dela  respectivele  familii,  în  care  să  fie  invederat  motivul 
pentru  care  au  cerut  serviciul  confesorului  militar  şi  nu 
celui,  din  enoria  căruia  fac  parte. 

Cu  sfânta  cruce  în  ajunul  Botezul  Domnului  confesorul 
garnizoanei  va  umbla  numai  la  familiile  stabilite  pe  teritorul 
enoriei  lui,  iar  ia  ceialalţi  vor  umbla  preoţii  parohi  respec¬ 
tivi.  Preotul  militar  activ  va  boteza  pe  cei  din  cazarme  şi 
pe  acele  dintre  familiile  ofiţerilor  şi  ale  reangajaţilor,  cari 
îl  vor  învita  să-i  boteze,  învitare,  care  pentru  evitarea  ori¬ 
căror  neînţelegeri  trebue  sâ-i  fie  adusă  la  cunoştinţa  preo- 
tului-paroh  respectiv,  pe  teritorul  parohiei  căreia  stă  militarul. 

Preoţimea  noastră,  atât  cea  militară,  cât  şi  cea  de  enorie 
trebue  să  realizeze  frăţească  conlucrare,  din  care  va  rezulta 
stima  tuturora,  ată*  faţă  de  unii,  cât  şi  faţă  de  alţii. 

Noi  cu  toţii  suntem  preoţii  aceluiaşi  Mântuitor,  deci 
dragostea  Lui  trebue  să  ne  încălzească  în  chemarea  noastră, 
pretutindeni  şi  oricând. 

Ioan  DAnciR, 
protopop  militar. 

SaacLexeaa.1©,.. 

Smerenia  este  calitatea  distinctivă  a  adevăratului  creştin. 
Dar  dupăcum  ţinta  unei  bune  creşteri  rezidă  în  formarea  şi  în¬ 
tărirea  voinţei  copilului,  şi  nu  în  nimicirea  acestei  voinţe,  tot  aşa 
virtutea  nobilă  a  smereniei  nu  se  întemeiază  pe  amorţirea  vo¬ 
inţei  noastre  sau  pe  lipsa  de  independenţă.  Să  ne  ferim  deci 
de  acela  care  cu  asemenea  intenţie  ne  cere  umilinţă,  pentru  că 
acela  vrea  să  ne  folosească  de  unelte  în  propriul  său  interes. 
Umilinţa  se  naşte  singură  din  credinţa  şi  viaţa  creştină  şi  de 
aceea  ea  nu  este  prefăcută. 

Linguşirea,  slugărnicia  sunt  departe  de  smerenie.  Smerenia 
nu  caută  nume,  titluri  sau  forme  sociale. 

Adevărata  smerenie  ştie,  că  dela  Dumnezeu  vine  tot  bi¬ 
nele  şi  tot  harul.  Ea  vorbeşte  ca  David:  «Cine  sunt  eu  Doamne, 
Doamne».  Sau  ca  Pavel:  «Iar  cu  darul  lui  Dumnezeu  sunt  ce 
sunt»  (I.  Cor.  15, 10).  Ceiace  am  făcut  cu  destoinicie,  Dumnezeu 
a  împlinit  prin  noi ;  ale  noastre  sunt  numai  greşelile.  Spener  un 
autor  vestit  în  prefaţa  unei  cărţi  ale  sale  scrie:  %.Din  această 
lucrare  mie  nu-mi  aparţine  decât  ceeace  lipseşte  din  ea».  Cuvioşii 
sf.  părinţi  ai  tuturor  timpurilor  sunt  una  în  această  umilinţă. 
Pustnicul  Macarie,  făcătorul  de  minuni  se  ruga  şi  învăţa  pe 
ucenicii  săi:  «Doamne,  milostiveşte-te  spre  mine  cum  vei  şti». 

Cu  cât  darul  este  mai  mare  cu  atât  şi  succesul  este  mai 
sigur  şi  cu  atât  mai  vârtos  reiese  că  totul  e  dela  Dumnezeu. 

Smerenia  combate  fala  care  toate  şi  le  atribue  şieşi.  Despre 
fală  a  scris  cineva  pe  frontispiciul  unei  case:  « Prostia  şl  fala 
cresc  pe  acelaş  trunchiat. 

Cu  smerenie  să  mulţumim  deci  lui  Dumnezeu  pentru  toate. 
Smerenia  creştinească  şi  recunoştinţa  nu  se  pot  despărţi. 

Despre  smerenie  Ruskin  zice  următoarele:  «fa  cred  că 
proba  cea  dintălu  despre  un  adevărat  om  de  valoare  trebue  cău¬ 
tată  în  smerenia  luh.  Prin  smerenie  nu  înţelegem  îndoială  în 
propriile  noastre  puteri,  sau  nehotărâre  întru  a  ne  spune  pă¬ 
rerea  individuală,  ci  o  înţelegere  deplină  a  situaţiunii  despre 
ceeace  putem  face  şi  vorbi  şi  despre  ceeace  vorbesc  şi  lu¬ 
crează  alţii. 

In  orice  păcat  stă  ascuns  un  orgoliu:  acel  «voi  veţi  fii 
Dumnezei» ;  şi  « începutul  păcatului  este  trufia  şl  celce  o  are 

pre  ea  va  ploaa  urâciune*.  (Sirah  10,  13).  Pentru  aceea  trufia 
stă  împotriva  iui  Dumnezeu.  Iar  în  smerenie  ne  găsim  în  ra¬ 
portul  cel  adevărat  cu  Dumnezeu. 

Smerenia  nu  era  cunoscută  la  antici ;  ei  nici  nu  au  ex- 
presiune  pentru  ea.  Aristotel  şi  stoicii  văd  în  mândrie  un 
ideal.  La  Romani  humtlltas  înseamnă  josnicie.  La  greci  cumpă¬ 
tarea  era  contrarul  trufiei.  Smerenia  ca  primul  şi  ultimul  fruct 
al  iubirii  supreme  se  naşte  numai  prin  lupte  mari  şi  tot  prin 
aceste  lupte  se  desvoltă  şi  ajunge  la  maturitate.  Fericitul  Au- 
gustin  aminteşte  adeseori:  «Disciplina  creştină  este  întâia  oară 
umilinţa,  a  doua  oară  umilinţa  şi  a  treia  oară  umilinţa». 

Pastorul  Harms  a  pus  umilinţa  sau  smerenia  ca  un  caracter 
distinctiv  între  vechea  şi  noua  credinţă,  istorisind  următoarele: 
Călătoria  odată  împreună  întrun  compartiment  de  tren  cu  un 
bogătaş,  fabricant  de  chibrituri;  acesta  nu  se  cunoştea  cu  pa¬ 
storul  Harms.  Vorbind  una  alta  fabricantul  începu  a  se  lăuda  în 
gura  mare.  de  venitele  cu  milioane  ce-i  aduceau  fabricile  sale. 
Priviţi-mă  numai  bine,  —  strigă  el  —  acum  sunt  un  om  bogat 
şi  am  ajuns  la  aceasta  prin  sârguinţă  neobosită  şi  numai  prin 
desvoitarea  puterilor  mele».  Indreptându-se  cătră  Harms  zice: 
«D-ta  pricepi  ceva  Domnule  despre  fabricarea  chibriturilor?» 
«Nu  prea  mult  Domnule,  eu  sunt  preot»  a  răspuns  Harms  li¬ 
niştit.  «Ah,  da  —  un  preot  —  cum  se  nimeri  de  bine,  căci  de 
mult  doriam  să  vorbesc  cu  un  preot  pentru  a-i  pune  spre  des- 
legare  o  întrebare  teologică.  îngăduiţi  mi  vă  rog,  se  vorbeşte 
azi  aşa  de  mult  despre  vechea  şi  despre  noua  credinţă.  Vă  rog 
a  mă  desluşi,  ce  înţelegem  prin  noua  şi  prin  vechea  cre¬ 
dinţă?» 

Harms  se  arată  aplicat  să  răspundă  Ia  această  interpelare 
teologică,  dar  ceru  îngăduinţa  să  o  facă  aceasta  prin  pilde  şi 
asemenări. 

După  ce  i  se  aprobă  aceasta,  începu: 

«Vedeţi  Domnule,  dacă  bunul  Dumnezeu  încununează  pe 
cineva  cu  bogate  daruri  în  profesiunea  sa  lumească  dăruindu-i 
în  toţi  anii  însemnate  prisosioţe  —  acel  om  rămâne  mic  şi 
smerit  —  gândind  in  sine:  Acestea  nu  le-am  meritat,  cum  se 
poate  însă  că  Dumnezeu  mă  încarcă  cu  atâta  belşug?  Bunul 
Dumnezeu  continuă  insă  a  binecuvânta  pe  acei  om  smerit  şi 
la  urmă  devine  om  cu  stare  bună.  Dar  omul  nostru  devine  tot 
mai  smerit  zicând:  că  eu  sunt  prea  neînsemnat  şi  nevrednic 

de  atâta  milă  ce  Dumnezeu  face  cu  mine  vedeţi  aceasta  este  vechea 
credinţă. 

Noua  credinţă  este  aceia  —  când  Dumnezeu  dăruieşte  pe 
cineva  cu  bogăţii  multe,  dar  nu  observă  că  în  aceasta  pot  fi  numai 
încercări  ale  smereniei  şi  dragostei  lui  nefăţărite  cătră  Domnul. 
In  loc  ca  acest  om,  zilnic  să  devină  mai  smerit  şi  mai  mic  pe 
zi  ce  trece,  face  pe  grozavul  şi  uită  pe  binefăcătorul  ceresc 
întf’atât  încât  la  urma  urmelor  în  toate  călătoriile  sale  spune 
celor  din  tren;  Uitaţi-vă  la  mine:  acesta  sunt  Eu,  vedeţi  aceasta 
e  credinţa  cea  nouăh 

A  privi  temeinic  lucrările  altora  ajută  umilinţei  şi  a  avea  ochi 
deschişi  pentru  imperfecţiunea  lucrărilor  noastre  ne  face  modeşti. 

Smerenia  este  nedespărţită  de  noţiunea  păcatului  şi  re¬ 
cunoaşterea  greşalelor. 

De  vieaţa  vecinică  nu  se  face  părtaş  celce  zice :  bogat  sunt 
şi  m’am  îmbogăţit  şi  de  nimic  nu  am  lipsă.  (Apocalips  3,  17) 
sau  acei  ce  sunt  închipuiţi  pe  căutând  răsplata  ca  Petru: 
«iată  noi  am  lăsat  toate  şi  am  urmat  ţie,  oare  ce  va  fi 
nouă?  (Matei  19,  27)  ci  aceice  în  umilinţă  vorbesc:  <Dumne- 
zeule,  milostiv  fii  mie,  păcătosului >. 

Crt  ştinul  recunoaşte  in  toate  că  tot  binele  ce  i  se  întâmplă 
este  din  bunătatea  şi  darul  lui  Dumnezeu. 

Smerenia  caută  întâi  propriile  defecte  apoi  le  caută  la  alţii. 
Ea  merge  la  judecată  cu  sine,  mai  înainte  de  a  judeca  pe  alţii. 

Când  zicem  că  nu  avem  scăderi,  ne  amăgim  înşi-ne  şi 
adevărul  nu  rămâne  în  noi.  Iar  dacă  ne  mărturisim  păcatele  atunci 
El  este  drept,  căci  ne  iartă  păcatele  şi  ne  curăţă  de  toate  vi- 
ţiile.  Când  zicem  că  nu  am  păcătuit  atunci  li  facem  de  min¬ 
ciună  şi  cuvântul  său  nu  este  în  noi. 

Trufia  exclude  orice  îndreptare.  Sgârcenia  împietreşte  inima 
omului.  Voluptatea  face  pe  om  animalic  —  iar  orgoliul  (trufia) 
11  preface  in  demon.  O  pildă  mult  întrebuinţată  pentru  a  ne 
recunoaşte  mai  întâi  greşaiele  noastre  şi  apoi  pe  ale  altora  este 
şi  aceia  cu  « spălarea  scărilor ». 

Itr  trecutul  îndepărtat  când  domnitorii  aveau  bufoni  de  curte, 
un  rege  se  mâniă  pe  supuşii  săi,  pentrucă  nu  arătau  semne 
de  îndreptare  cu  toată  truda  de  a  face  oameni  de  omenie  din 
cetăţeni  răi.  Bufonul  curţii  care  ascultase  nemulţumirea 
regelui  se  apropie  de  ei  şi-i  dă  să  înţeleagă  că  nu-i  va  reuşi 
planul  şi  va  păţi  ca  servitoarea  aceia  care  într’o  dimineaţă  de- 

veni  furioasă  din  cauză  că  spălând  scările  acestea  tot  mai  mur¬ 
dare  se  făcură ;  dar  ea  purta  toată  vina  deoarece  începuse  a  spăla 
scările  de  jos  in  sus,  şi  nu  de  sus  în  /os. 

Regele  înţelese  indată  această  înştiinţare  şi  începu  însuşi 
să  se  îndrepte  pe  sine  —  apoi  ceru  îndreptare  dela  curtenii 
săi,  şi  ca  prin  minune  —  se  îndreptă  şi  poporul  —  fără  multă 
trudă  şi  osteneală  căci  cei  de  jos  luaseră  pildă  dela  cei  de  sus. 
Aşa  ne  spune  istoria.  Se  vede  de  aici  că  bufonul  pricepu  mult 
şi  s’a  adeverit  proverbul  că  şi  copiii  şi  bufonii  spun  adevărul. 
Regele  încă  înţelese  căci  el  asculta  adevărul,  cu  toate  că  venise 
dfn  gura  unui  bufon  al  curţii  sale. 

Mulţi  oameni  se  interesează  de  traiul  altora  —  deoarece 
n’au  învăţat  această  dibăcie.  O  altă  asemănare  analogă: 

O  gospodină  se  plânse  de  servitoarea  sa,  că  nu-şi  vedea 
de  lucru  şi  umbla  după  găteli  —  fiind  in  toate  lucrurile  desor- 
donată  şi  toate  dojenile  şi  chiar  ocările  nu  ajutau  nimic. 
Aceasta  era  o  calamitate,  dar  de  unde  venise  ?  Stăpâna  casei 
nu  înţelese  spălarea  scărilor  căci  ea  începuse  cu  servitoarea  şi 
se  neglija  pe  sine. 

Iar  ca  o  pildă  pentru  purtarea  părinţilor  amintim  urmă¬ 
toarea  întâmplare:  Un  ţăran  auzi  pe  cei  doi  băieţi  ai  săi  batjo- 
corindu-se  şi  înjurându-se  reciproc.  El  ii  chema  la  sine  şi  după 
ce-i  dojeni  arătându-le  păcatul  sudalmei,  le  aplică  şi  câte  o 
pedeapsă  corporală.  Băieţii  se  retraseră  după  şură  pentru  a-şi 
plânge  năcazul  unul  altuia.  Tatăl  lor  îi  urmări  fără  ca  să  fie 
observat  şi  asculta  cum  cel  mai  mic  băiat  se  tânguia  fratelui 
său:  tBine  măi  frate  aceasta  lot  nu-i  dreptate  ed  tata 
ne  bate  şl  el  însuşi  încă  înjură».  Tatăl  înţelese  îndată  şi  aprobă 
pe  copiii  săi.  El  se  ruşina  de  copiii  săi  şi  de  Dumnezeu,  şi  din 
acel  moment  din  gura  iui  n’a  mai  ieşit  sudalmă. 

Un  remediu  pentru  a  rămânea  smerit  este  acela  de  a  şi 
aduce  aminte  din  timp  în  timp  de  scăderile  şi  greşalele  dinainte. 
Aşa  a  făcut  apostolul  Pavel:  <lar  mai  pe  urmă  decât  toţi,  ca 
unui  născut  fără  de  vreme  s’a  arătat  şi  mie,  că  eu  sunt  mai 
micul  apostolilor  care  nu  sunt  vrednic  a  mă  chema  apostol, 
pentrucă  am  gonit  biserica  lui  Dumnezeu.  Iar  cu  darul  lui 
Dumnezeu  sunt  ce  sunt:  şi  darul  lui  care  este  tntru  mine  n’a 
fost  inzadamic;  ci  mai  mult  decât  toţi  aceia  m’am  ostenit  însă 
nu  eu  ci  darul  lui  Dumnezeu  care  este  Intru  mine»  (I  Cor.  15, 
8—10).  Fiindcă  cel  smerit  îşi  cunoaşte  puterile  şi  greşalele  şi  refuză 

de  a  vorbi  de  calităţile  sale  cele  bune.  In  privinţa  aceasta  avem 
un  frumos  şi  sublim  exemplu:  Fiul  omului.  El  prezintă  o  măreţie 
adevărată.  El  îndeplineşte  lucruri  mari  —  minuni  —  şi  totuşi 
porunceşte  ucenicilor  Săi  a  nu  le  vesti  poporului.  EI  spune  cele 
mai  sublime  cuvinte  şi  El  le  spune  de  aşa  fel  ca  şi  când  ar  fi 
spus  ceva  obişnuit.  Iar  când  voiau  să-l  proclame  împărat 
se  retrage  din  mulţime  şi  se  sui  la  munte  singur.  Totuşi  El 
este  împărat:  împăratul  împăraţilor.  Şi  când  acest  impărat  se 
lasă  a  fi  încoronat,  e  încoronat  cu  o  coroană  de  spini. 

Cel  smerit  slujeşte.  Slujirea  este  un  fel  de  spălare  a  picioa¬ 
relor  pre  um  Hristos  poruncise. 

Această  spălare  a  picioarelor  să  nu  se  facă  numai  azi  ci 
in  toată  vieaţa  noastră  şi  cu  toate  ce  putem  şi  pentru  fiecare 
căruia  vrem  să-i  slujim.  Slujirea  noastră  se  face  pentru  toţi 
precum  slujirea  lui  Hristos  au  fost  pentru  toţi  şi  cu  deosebire 
pentru  ceice  au  avut  trebuinţă  de  slujbă. 

Cel  smerit  e  susceptibil  de  adevăr  şi  propagă  adevărul. 
Fiindcă  cel  smerit  iubeşte  adevărul  se  bucură  de  progresul  ade¬ 
vărului,  chiar  şi  atunci  când  lucrul  şi  părerea  sa  rămân  fără 
valoare.  Dumnezeu  se  împotriveşte  celor  mândri  iar  celor  smeriţi 
le  dă  har.  «Aşişderea  şi  voi  cei  tineri  plecaţi- vă  celor  bătrâni. 
Şi  toţi  unul  altuia  plecându-vă  smerită  cugetare  să  agonisiţi>, 
de  vreme  ce  Dumnezeu  celor  mândri  le  stă  împotrivă,  iar  celor 
smeriţi  le  dă  har,  Drept-aceia  smeriţi  vă  sub  mâna  cea  tare  a 
Iui  Dumnezeu  ca  să  vă  înalţe  pe  voi  în  vreme.  (1  Petru  4,5—6). 

Cele  câştigate  cu  măreţie  în  curând  se  risipesc  şi  cele 
începute  cu  sumeţie  găsesc  un  tragic  sfârşit  «lată  eu  asupra  ta 
semeţule,  zice  Domnul,  că  ţi-a  venit  ziua  ta  şi  vremea  izbândirii 
tale  (leremia  50,  31). 

Smerenia  este  mai  perfectă  şi  mai  înaltă  cu  cât  este  mai 
perfectă  iubirea  internă  de  aceia  şi  sfinţii  părinţi,  cu  cât  se  apro¬ 
piau  de  perfecţiune  cu  atât  erau  mai  smeriţi  şi  mai  plecaţi  faţă 
de  Domnul,  şi  caracterul  distinctiv  între  sfinţii  părinţi  şi  ucenicii 
lor  este  gradul  superior  de  iubire  şi  smerenie  care  nu  pretindea 
nimic  ci  primea  şi  suferia  cu  bucurie.  Domnul  nostru  Isus  Hristos 
ne  este  pilda  cea  mai  vie  despre  smerenie:  cu  naşterea,  vieaţa 
şi  lucrarea  sa  arătându-ne  şi  spunândune:  că  sunt  blând  şi 
smerit  cu  inima  (Mateiu  1 1,  2Q). 

(După  Th.  Traub).  Pr.  loan  Crâcluo. 

MIŞCAREA  LITERARĂ. 

Adevăruri  eterne  (opt  predici)  de  diac.  Al.  N.  Qonstan- 
tlnescu,  profesor.  Preţul  20  Lei. 

Părintele  diacon  A.  N.  Constantinescu,  profesor  ia  Semi¬ 
narul  teologic  din  Galaţi,  a  avut  fericita  inspiraţie  de  a  strânge 
într’o  broşură  câteva  din  predicHe  rostite  de  Sf.  Sa  în  cate¬ 
drala  Sf.  Episcopii.  Sunt  predici  cu  caracter  apologetic  şi  mi¬ 
sionar.  Demonstraţia  «adevărurilor  eterne»  este  susţinută  la  un 
nivel  destul  de  înalt.  Predicele  fiind  concepute  pentru  un  pu¬ 
blic  cult  şi  stilul  lor  este  academic  şi  cât  se  poate  de  ales. 

Atragem  luarea  aminte  a  fraţilor  noştri  preoţi  şi  în  deo¬ 
sebi  acelor  dela  oraşe  asupra  lor,  încredinţaţi  fiind  ca  vor  avea 
mare  folos  din  citirea  lor. 

* 

Daruri  pentru  cei  mici  de  preot.  C.  Gh.  Varlo’oneiu, 
profesor.  Preţul  5  Lei.  O  culegere  de  povestiri,  folosite  cu 
mare  izbândă  de  vrednicul  părinte  Vartolonreiu  în  iucrarea  sa 
de  catehizare.  Sunt  minunate  şi  ca  fond  de  cugetare  şi  ca 
formă.  Ceeace  ne-a  mişcat  mai  mult  este  însă  informaţia  pe 
care  autorul  ne-o  serveşte  în  cuvântul  său  de  lămurire :  «căr¬ 
ticica  de  faţă  s’a  tipărit  cu  mijloacele  puse  la  îndemână  de 
Cercul  de  copii  « Prietenii  Domnului >  din  Focşani*... 

Binecuvântată  fie  jertfa  voastră,  dragi  copilaşi,  rodnică  fie 
munca  părintelui  vostru  bun  şi  pilduitoare  pentru  mulţi  în  bi¬ 
serica  noastră  lucrarea  lui  creştinească. 

« 

Miresme  —  poezii  religioase  de  preotul  militar  file  De - 
leanu.  Preţul  20  Lei. 

Sunt  culese  în  acest  volum  29  de  poezii  religioase,  ori¬ 
ginale  şi  traduceri  în  cari  vibrează  o  profundă  simţ're  creştină. 
Citirea  lor  îţi  umple  câteva  clipe  din'  viaţă  cu  lumină  de  gând 
şi  cu  frumuseţi  de  vis  cucernic. 

* 

Evoluţia  şi  ştiinţa  —  trad.  de  P  C.  Sa  Arhim.  Chesarii 
T.  Pâunescu.  Preţul  40  Lei.  (Huşi). 

Problema  originii  speciilor  este  tratată  de  autor,  Dr. 
Leandro  Gaia,  cu  obiectivitatea  adevăratului  om  de  şliinţă. 

Lucrarea  nu  poate  fi  urmărită  decât  de  intelectuali.  Stu¬ 
denţii,  preoţii  şi  profesorii  noştri  de  seminarii  vor  găsi  in  ea 
un  vast  arsenal  de  fapte  cu  care  vor  putea  lupta  mai  cu  succes 
împotriva  teoriilor  materlaliştilor  aşa  zişi  ştiinţifici. 

Părintele  arhim.  Păunescu  a  făcut  un  mare  serviciu  tăl¬ 
măcind  in  româneşte  acest  studiu.  Forma  este  limpede  şi  ideia 
$e  poate  urmări  uşor.  Gr.  Cr. 

INTERNĂ. 

f  Dr.  Dragomir  Demetrescu.  Puţin  după  trecerea  Ia  cele 
vecinice  a  iubitului  profesor  C.  Nazarie,  Facultatea  de  Teologie 
şi  Biserica  noastră  pierde  pe  încă  unul  din  cei  mai  distinşi  das¬ 
căli  şi  apărători  ai  lor,  pe  istoricul  Dragomir  Demetrescu. 

A  fost  o  personalitate  din  acelea  cari  dau  timbru  şi  pre¬ 
stigiu  unei  generaţii  întregi  Inteligenţă  în  perpetuă  creaţie  de 
gând  lucid  şi  fecund,  inimă  generoasă  ademenită  statornic  de 
mulţumirile  intime  ale  filantropiei  şi  voinţă  neobosită  cucerită 
largilor  perspective  în  care  se  proiecta  în  contururi  luminoase 
prestigiul  bisericii  ortodoxe,  Profesorul  Dragom'r  Demetrescu, 
marele  nomofilax  al  ortodoxiei,  a  împlinit  aproape  o  jumătate 
de  veac  un  rol  de  elită  în  biserica  noastră  ortodoxă  şi  în  şcoa- 
lele  ei  teologice.  Ortodoxismul  ar  fi  avut  mai  mult  nevoie  de 
competenţa  şi  devotamentul  lui  în  aceste  zile.  Facultatea  a 
pierdut  un  subtil  interpret  al  istoriei  bisericeşti,  biserica  un  en¬ 
tuziast  ai  aspiraţiilor  şi  idealurilor  ei  iar  colegii  şi  prietenii  pe  unul 
din  cei  mai  siguri  şi  mai  jertfelnici  aliaţi  în  greul  şi  comunul 
lor  apostolat. 

Deşi  înaintat  in  vârstă,  luciditatea  spiritului  său  şi  energia 
sa  fizică  erau  tot  atât  de  fragede  ca  în  anii  tinereţii. 

A  învăţat  frumos,  a  lucrat  fără  preget  şi  a  iubit  fără  margini. 

Cursul  său  de  istorie  îşi  aşteaptă  un  editor  şi  un  urmaş 
înţelegător,  activitatea  sa  bisericească  un  apostol  şi  caritatea  sa 
un  apologet  şi  un  imitator. 

Dumnezeu  să  ni- i  dăruească  de  grab  pe  toţi  ca  să  ne  mân- 
găiem  de  pierderea  de  care  am  fost  întristaţi  prin  moartea  ilu¬ 
strului  profesor  şi  binefăcător.  Prof.  Dr.  Or.  Cristescu. 

* 

Congresul  tinerimii  germane  din  România  A  avut  loc 
la  Cisnădie  în  zilele  de  26,  27,  28  29  Iunie.  Au  participat  peste 
5000  de  tineri,  elevi  şi  eleve,  orăşeni  şi  ţărani. 

A  ieşit  la  suprafaţă  o  serioasă  preocupare  de  a  creia  o 
succesiune  de  elită  la  conducerea  vieţii  naţionale  şi  politice  prin 
reforma  spirituală  a  tineretului. 

S’a  discutat  chestiunea  organizării  unei  ofensive  împotriva 
excesului  de  libertate  care  ia  adeseori  forme  de  libertinaj  şi 
anarhie  morală. 

S'a  accentuat  îndeosebi  nevoia  unei  mobilizări  a  tuturor 
factorilor  responsabili  ai  vieţii  naţionale  germane  pentru  reîn¬ 
vierea  idealismului  străbun  sprijinit  pe  entuziasmul  credinţi!  re¬ 
ligioase  şi  pe  perzistenţa  muncii  productive. 

Disciplina  morală  pe  care  o  cultivă  credinţa  In  Dumnezeu 
va  scăpa  tineretul  de  azi  şi  de  mâne  de  primejdiile  urii  faţă  de 

Dumnezeu  şi  faţă  de  oameni,  dând  poporului  german  un  tineret 
sfinţit,  prin  Isus  Hristos. 

O  specială  atenţiune  s’a  dat  în  desbateri  chestiunii  orga¬ 
nizării  unei  şcoale  de  conducători  in  care  să  se  pregătească 
rectorii  sufletului  popular.  Unanimă  a  fost  constatarea  că  moder¬ 
nizarea  în  senzul  indisciplinii  moravurilor  duce  la  faliment 
sigur  naţia  germană. 

Forţa  tradiţiilor  sfinte  şi  creatoare  de  spiritualitate  ale  vi*  ţii 
religioase  a  fost  subliniată  cu  o  deosebită  însufleţire. 

Schisma  morală  între  generaţiile  trecute  şi  cea  prezentă 
trebue  înlăturată  cât  mai  urgent. 

Numai  solidarizarea  tineretului  cu  interesele  împărăţiei  lui 
Dumnezeu  poate  crea  o  nouă  şi  fecundă  disciplină  morală  în 
veacul  acesta  de  egoism  animalic. 

Izolarea  morală  în  care  se  află  azi  conducătorii  spirituali 
ai  vieţii  poporului  german  trebue  remediată  prin  organizarea 
unui  corp  de  colaboratori  devotaţi  şi  conştienţi  recrutaţi  din 
însăşi  massa  poporului. 

Biserica  şi  şcoala  trebue  să  lucreze  de  acord .  în  această 
direcţie. 

S’a  dat  ia  Cisnădie  un  strigăt  de  alarmă  şi  pe  care  bro¬ 
şura  Unsere  Jugendfrage  a  dlui  Dr.  Hans  Tobie  îi  justifică 
destui  de  documentat. 

Noi  ce  facem?  Congresul  tinerimii  germane  dela  Cisnădie 
ne  poate  oare  sluji  cu  sugestiile  lui  de  model  şi  ne  poate  de¬ 
termina  la  acţiune?...  pr  q a 

* 

Sfinţirea  Schitului  dela  Izvorul  Foltea.  Vatră  străbună 
a  osârdiei  creştine,  care  nici  odată  nu  se  stinge,  şi  a  vredniciei 
româneşti,  care  deapururi  sporeşte  şi  se  înfrumseţează,  comuna 
Săiişte  a  dovedit  şi  acum  mai  în  urmă  alesele  sale  însuşiri,  pe 
care  nu  numai  şi  le-a  păzit  neatinse  de  vijelia  vremilor,  dar 
mai  vârtos  le-a  adâncit  şi  ie  a  rodit. 

Comună  fruntaşe  prin  datina  muncii  nepregetate  şi  mai 
cu  deosebire  prin  conştiinţa  trează  a  ortodoxiei,  ea  creşte  su¬ 
fleteşte  zi  de  zi  prin  tot  ceeace-i  dă  o  hărnicie  perzistentă  şi  o 
jertfelnicie  entuziastă. 

Aşezată  la  poale  de  codri  despletiţi  pe  povârnişuri  ocro¬ 
titoare,  comuna  Săiişte  este  leagănul  atâtor  pers  nalităţi  distinse 
ale  neamului  nostru,  între  care  stă  cu  mare  cinste,  învăţatul 
protopop  şi  profesor,  di  ministru  I.  Lupaş. 

în  acest  luminos  adăpost  at  sufletului  românesc  cobor!  in 
revărsat  de  zori  I.  P.  Sfinţitul  nostru  Mitropolit  Nicolae,  Dumi¬ 
neca  trecută  ca  să  miru;ască  sihăstria  ascunsă  între  culmi  dela 
Izvorul  Foitei. 

Aci  veniră  de  sârg  creştini  dela  mari  depărtări  să  se  în¬ 
chine  sub  cerul  larg  a!  lui  Dumnezeu  şi  să  înteţească  prin  ru- 

găciunile  lor  flacăra  credinţii  noastre  binecinstitoare  care  stră¬ 
luminează  in  cui  ură  şi  eroism,  In  spiritualitate  şi  bunătate. 

Rugăciune' înflorită  pe  culmi  şi  ţâşnită  spontan  din  ruguri 
de  inimi  curate  cât  de  adânc  înfiori  tu  fiinţa  omenească  recu¬ 
cerită  idealurilor  sfinte  şi  neasfinţite  1.., 

Aci  în  murmurul  aiurit  al  şipotelor  poposi  odinioară  un 
schivnic  însetat  de  singurătate  şi  însufleţit  de  desăvârşirile  lăun¬ 
trice  pe  care  ea  le  zămisleşte. 

Aci  păşea  acum  înveşmântat  în  odăjdii  Arhipăstorul  nostru 
aghiezmuind  zidurile  durate  din  nou  prin  râvna  credincioşilor, 
ca  să  invieze  prin  binecuvântare  cucernicii  străvechi  şi  să  afie- 
rosească  Domnului  un  smerit  locaş  de  sfinţenie  şi  reculegere 
pentru  toţi  cei  trudiţi  în  neosto  tele  răutăţi  ale  zilei. 

Slujba  săvârşită  in  mare  s  bor  in  faţa  schitului  de  câtră 
bunul  nostru  părinte  a  urcat  lină  şi  senină  spre  slăvile  fără 
hotar  ale  lumii. 

in  piatra  altarului  fură  sălăşluite  preacuratele  moaşte  şi 
mirul  cel  mare  spălă  întinările  legate  de  firea  cea  peritoare. 

«Pus-ai  turn  de  întărire  biserica  Ta,  Hristoasel»  Mulţimea 
îngenunchiată  pe  colinele  din  jur  trăia  clipe  unice  prin  sfin¬ 
ţenia  care  se  întrupa  atunci  In  sânul  munţilor  noştri. 

Frumosul  cor  al  Reuniunii  de  muzică  din  loc  umplea  văz¬ 
duhul  de  armonie: 

«Aceasta  este  ziua  pe  care  Domnul  a  fâcut-o  să  ne  bucu¬ 
răm  şi  să  ne  veselim !»... 

Deodată  se  face  tăcere.  Preavrednicu!  nostru  Arhiereu  se 
aşează  înaintea  bisericuţei  şi  prinde  a  grăi  şi  a  tâlcui  Scrip¬ 
turile  sfinte. 

«De  însetează  cineva  să  vie  la  Mine  să  bea»  (’oan  VII,  37). 

Lumina  răsbi  în  val  din  ceaţa  norilor  grei  cari  pluteau 
pe  piscuri. 

«lată  şi  cerul  s’a  milostivit  şi  ne-a  trimis  seninele  sale  raze 
de  lumină  şi  căldură  ca  o  binecuvântare  asupra  noastră  a  tu¬ 
turor  celor  ce  împreună  cu  firea  proslăvim  pe  Dumnezeu»... 

Şi  sufletul  vorbea  sufletului  de  corturile  cele  sfinte  înfipte 
în  pustiurile  vieţii  şi  de  înviorătoarele  unde  ale  Siloamului. 

«Veniţi  şi  beţi  din  izvoarele  Mântuitorului»!  (Pror.  Isaia  12,3). 

Mântuitorul  coboară  şi  azi  în  mijlocul  oamenilor,  în  sbu- 
ciumul  şi  mizeriile  lor  şi  rosteşte  aceiaşi  chemare  izbăvitoare 
ca  şi  acum  2000  de  ani: 

«De  însetează  cineva  să  vină  la  Mine  şi  să  beai». 

Ce  trebuinţă  arzătoare  este  stâmpărarea  setei,  poate  să 
înţeleagă  drumeţul  care  nu  întâlneşte  nici  un  izvor  în  cale-i  şi 
obositul  muncitor  care  doreşte  un  picur  de  apă.  De  aceea  Mân¬ 
tuitorul  asemueşte  trebuinţele  vieţii  subeteşli  cu  trebuinţa  de 
apă  a  vieţii  trupeşti. 


El  a  înţeles  setea  sufletului  omenesc.  Şi  noi  slujitorii  Lui 
oricât  am  fi  înclinaţi  uneori  să  credem  că  oamenii  însetează 
după  alte  lucruri,  nu  este  lotuşi  îngăduit  să  ne  perdem  nădejdea. 

Sufletul  omenesc  rămâne  unul  şi  acelaşi.  In  adâncimile  lui 
stă  nepotolita  sete  după  bunurile  duhovniceşti  —  nestâmpărata 
sete  după  Duhul  lui  Dumnezeu. 

Această  credinţă  în  setea  sufletului  ne  dă  nouă  slujitorilor 
altarului  râvna  cea  sfântă  de  a  chema  tot  sufletul  să  se  apropie 
de  sigurul  izvor  tămăduitor  care  a  izvorât  de  pe  buzele  Mân* 
tuitorului : 

«De  însetează  cineva  să  vie  la  mine  şi  să  bea»... 

Numai  Dumnezeu  a  putut  spune  aceste  cuvinte  şi  noi 
trebue  să  ne  facem  ecouî  lor  în  lume  celor  ce  pribegind  prin 
nisipurile  sterpe  aie  deşertului  şi  descoperind  un  izvor  strigă 
în  cele  4  vânturi:  «veniţi!»  ca  şi  alţi  drumeţi  însetaţi  auzindu-i 
să  se  îndrepte  după  chemarea  lor  la  izvor. 

Veniţi  bătrâni  şi  vă  limpeziţi  sufletul,  veniţi  tineri  ca  să 
vă  întăriţi  inimile,  veniţi  bărbaţi  şi  femei  ca  să  vă  uşuraţi  jugul 
îndatoririlor  voastre,  veniţi  cei  din  năpăstuiri  şi  dureri,  cei  obij- 
duiţi  şi  cei  căzuţi.  Mântuitorul  nu  vă  cere  decât  o  singură  con¬ 
diţie:  să  fiţi  Însetaţi  de  isbă virile  Lui. 

Am  pus  aci  un  izvor  al  tămăduirii  sufleteşti  şi  trupeşti  în 
numele  lui  Hristos  şi  deoarece  aci  a  fost  o  veche  vatră  de 
rugăciune  pentru  toată  această  împrejurime  am  închinat  schitul 
nostru  celor  ce  şi-au  jertfit  viaţa  in  răsboiul  desrobini  noastre. 

Dar  am  a  vă  mai  spune  şi  de  un  alt  izvor  de  bucurie., . 
E  vorba  de  înfiinţarea  unui  loc  de  adăpost  şi  odihnă  a  bătrâ¬ 
nilor  neputincioşi  şi  lipsiţi  pe  care  l-am  botezat. 

Cârja  bătrâneţelor  şi  pentru  care  părintele  Lupaş — Mini¬ 
strul  Sănătăţii  Publice  —  vrednic  fiu  şi  ocrotitor  al  acestei 
comune  —  mi-a  înmânat  suma  de  %  milion. 

lzvo'ul  cel  dintâiu  al  credinţii  de  pe  munte  vă  chiamâ 
spre  culmile  sfinţeniei. 

Izvorul  at  doilea,  al  milosteniei  creştine  aşezat  în  inima 
satului  vă  chiamă  la  jertfă  şi  bunătate. 

Binecuvântate  fie  deapururi  toate  pricinile  care  au  trezit 
setea  în  sufletul  cuiva. 

Şi  pentrucă  acest  izvor  este  Închinat  eroilor  să  ne  gândim 
ia  cel  mai  mare  erou  care  a  stat  în  fruntea  lor,  la  iubitul  şi 
gloriosul  nostru  Rege  pe  care  ne  rugăm  Lui  Dumnezeu  să-l 
ţină  întru  mulţi  ani. 

iar  vouă,  iubiţii  mei  fii,  vă  împărtăşesc  arhiereasca  mea 
binecuvântare  Însoţită  de  îndemnul  de  a  căuta  cât  mai  adesea 
izvorul  Aceluia  ce  a  zis:  «De  însetează  cineva  să  vie  la  Mine 
şi  să  bea»  1. . .  „ 

Şi  Tu  Doamne,  să  le  deschizi  cu  darul  Tău  sufletele,  să 
Ie  trezeşti  setea  după  Dumnezeu  cel  întreit  în  feţe,  în  toate 
zilele  vieţii  lor.  Amin ! 

Obştea  credincioşilor  va  păstra  neşterse  poveţele  Înţelepte 
şi  însufleţite  de  iubire  şi  cucernicie  ale  părintelui  ei  sufletesc 
iar  sufletele  vitejilor  noştri  pomenite  in  rugăciuni  se  vor  fi  bucurat 
de  amintirea  noastră  recunoscătoare  şi  de  gândul  nostru  de  a 
le  urma  pilda  virtuţilor  lor  mari. 

Clopotul  sihăstriei  a  prins  să  plângă,  şi  lacrimi  grefe  au 
picurat  din  ochii  tuturor:  «In  veci  fie  pomenirea  lor!» 

Din  vârful  plaiului  privirile  aleargă  departe,  departe  spre  zările 
senine  care  hotărnicesc  scumpele  noaste  ogoare.  Rămânem 
încremeniţi  in  uimire  şi  in  taina  sufletului  nostru  ni  se  lămu¬ 
reşte  rugăciunea:  «Doamne  al  Puterilor,  fii  cu  noii»... 

Coborând  în  sat  I.  P.  Sfinţitul  Mitropolit  cu  suita  sa  vizi¬ 
tează  frumoasa  expoziţie  de  desen  şi  lucru  manual  a  şcoaiei 
medii  preţuind  şi  încurajând  munca  profesorilor  şi  elevilor. 

In  sala  de  recepţie  a  şcolii  —  o  minune  de  frumuseţe  — 
strajueşte  senin  şi  august  chipul  marelui  Şaguna  din  duhul 
căruia  s’a  zămislit  măreaţa  operă  culturali  şi  naţională  patronată 
de  biserica  noastră. 

Nu  e  sat  în  Ardeal  fără  şcoală  şi  nu  este  şcoală  In  Ardeal 
care  să  nu  fie  creaţiunea  conştiinţii  noastre  bisericeşti  şi  naţio¬ 
nale,  care  veacuri  după  veacuri  a  luptat  eroic  şi  a  răpus  toate 
vrăjmăşiile  vremii  şi  oamenilor  cu  un  avânt  şi  o  jertfelnicie  cu 
adevărat  sublime.  Ubercugetătorii  care  ici  şi  colo  Iţi  afişează 
trufia  şi  ignoranţa  duşmănind  absurd  orientarea  religioasă  de 
care  s’a  învrednicit  şcoala  românească  din  Ardeal,  ar  trebui 
să  vadă  ctitoriile  culturale  din  satele  noastre  care  cu  siguranţă 
le  vor  înmuia  cerbiciile  şi  le  vor  smeri  indrăsnelile  unor  neju¬ 
stificate  critici. 

Slăvită  şcoală  confesională !  Tu  ai  stat  eroică  In  centrul 
vieţii  naţionale  din  Ardeal  ferind-o  de  renegări  şi  pieire,  iar 
iconoclaştii  vremii  le  sugrumă  cu  atâta  inconştienţă I»  ... 

Or.  Cr. 

* 

Misionarismul  cultural  al  ,AstreiM.  (După  un  an  de  acti¬ 
vitate  a  despărţământului  Sibiu).  Idealul  spiritual  al  culturii  a 
câştigat  în  ţara  noastră  un  număr  destui  de  apreciabil  de  misio¬ 
nari.  Asociaţiile,  în  cadrele  cărora  s’a  organizat  până  acum  activi¬ 
tatea  noastră  culturală,  ne  sunt  tuturor  destul  de  cunoscute.  Liga 
culturală,  Fundaţia  «Principele  Carol».  Ateneul  dela  Tătăraşi  şi 
Astra  şi-au  câtigat  merite  peste  cari  nu  se  va  putea  trece  uşor, 
deoarece  ele  au  repurtat,  cu  drept  cuvânt,  adevărate  biruinţe 
culturale.  Intr’o  vreme  de  tenace  semidoctism  şi  de  agresivă 
mediocritate  etică  o  operă  culturală  de  dimensiunile  aceleia  de 
care  ne  ocupăm,  capătă  prestigiul  unei  întreprinderi  de  salvare 
naţională. 

Iniţiativa  luată  de  suspomenitele  societăţii  pentru  cultu¬ 
ralizarea  profundă  a  masselor,  înseamnă  un  început ,de  regene- 

rare  morală  şi  deci  de  progresivă  socializare  a  valorilor  spiri¬ 
tuale  constructive. 

Colaborând  cu  factorii  esenţiali  ai  pedagogiei  naţionale 
cu  şcoala,  cu  biserica  şi  cu  armata,  asociaţia  «Astra»,  de  care 
vrem  să  vorbim  Îndeosebi,  a  putut  restrânge  simţitor  zona 
indiferentismului  cultural  înlăuntrut  societăţii  româneşti,  izbutind 
să  extindă,  prin  urmare,  in  aceeaş  măsură,  frontul  acţiunii  cul¬ 
turale  şi  să  trezească  totdeodată  interesul  public  pentru  ea. 

Mijloacele  de  cari  s’a  folosit  sunt  —  de  o  surprinzătoare 
şi  ingenioasă  strategie  culturală  şi  ele  s’au  ramificat  într’o  per¬ 
fectă  simetrie,  pretutindeni  şi  in  toate  domeniile  vieţii  noastre 
naţionale. 

Cu  un  entuziasm  cu  drept  cuvânt  apostolic,  au  perindat 
satele  şi  oraşele  conferenţiarii  «Astrei»,  purtând  pretutindeni 
sfatul  cel  bun  şi  prielnica  lumină  a  cărţii. 

Despărţământ  1  Sibiu,  a  cărui  activitate  ne  e  mai  bine 
cunoscută,  a  realizat  în  acest  an  un  adevărat  record  de  acti¬ 
vitate  culturală. 

In  Sibiiu,  sub  auspiciile  «Astrei»  şi  «Asociaţiei  profesorilor 
secundari»,1  s’au  ţinut  23  conferenţe  publice,  ca  cari  a  asistat 
un  public  foarte  numeros. 

Conferenţiarii  s’au  achitat  în  chip  distins  de  obligaţiunea 
contractată  faţă  de  «Asociaţie»,  tratând  cu  deosebită  compe¬ 
tenţă  probleme  esenţiale  ale  vieţii  noastre  intelectuale,  etice 
şi  sociale 

Expoziţia  artistică  de  studii,  organizată  şi  condusă  de  d-nii 
profesori  I.  D.  Ştefănescu  şi  D,  Comşa,  a  fost  o  adevărată 
revelaţie.  Cele  26  de  conferinţe  ţinute  în  răstimp  de  8  zile 
de  devotatul  şi  entuziastul  prieten  al  «Astrei»,  dl  I.  D.  Ştefănescu, 
au  iniţiat  publicul  românesc  şi  strein  in  frumseţile  producţiunilor 
noastre  artistice,  făcându-i  astfel  cu  putinţă  înţelegerea  şi 
interpretarea  lor. 

Sfinţirea  troiţei  dela  Movila  lui  Mihaiu  a  fost  un  prilej 
de  preaslâvire  a  eroismului  românesc  şi  de  afirmarea  a  soli¬ 
darităţii  noastre  cu  trecutul. 

Nu  a  fost  o  manifestare  naţională  şi  culturală  la  care 
«Astra»  să  nu  fi  participat  prin  reprezentanţii  ei. 

Simţi  pulsând  în  această  entuziastă  asociaţie  culturală, 
un  suflet  fraged  şi  creator,  o  pasiune  neistovită  pentru  ideali- 
tăţile  culturii  şi  o  jerfelnicie  fără  hotar  pentru  generoasele 
ţinte  ale  neamului  nostru. 

Publicaţiile  ei,  îmbrăţişând  toate  problemele  vieţii  româ¬ 
neşti,  distribuite  gratuit,  ori  unde  e  o  minte  înţelegătoare  şi  o 
inimă  iubitoare  de  bine  şi  adevăr,  servesc  admirabil  principiul 
infiltraţiei  culturale,  pe  care  se  razimă  acest  nobil  aşezământ 
cultural. 


1  In  colaborare  cu  «Extensiunea  universitară»  din  Clnj. 

Nu  mai  vorbim  de  organul  ei  periodic  «Transilvania», 
care  popularizează  în  pătura  noastră  cultă  cugetarea  sănătoasă 
şi  experienţele  culturale  şi  morale  de  pretutindeni.  Dl  Horia 
Petra-Petrescu,  nepregetatul  ei  conducător,  are  dreptul  la  toată 
recunoştinţa  noastră. 

N’am  amintit  însă  nimic,  mi  se  pare,  de  extensiunea  ei 
culturală  la  sate. 

Echipele  ei  de  misionari  au  cercetat  toate  satele,  respi- 
când  adevăruri  şi  mobilizând  devotamente  pentru  marea  operă 
a  regenerării  morale,  atât  de  imperios  cerută  azi  de  toţi  oamenii 
de  bine.  Aceste  «ofensive»  culturale  în  satele  noastre  au  dat 
rezultate  uimitoare.  —  Medici,  profesori,  preoţi,  advocaţi,  artişti, 
s’au  înrolat  tn  această  legiune  culturală,  luminând  minţi  şi 
încălzind  inimi 

Ne-am  interpretat  ca  o  datorie  de  conştiinţă  de  a  schiţa 
—  de  alfel  destul  de  vag  —  fecunda  activitate  a  «Astrei»,  des¬ 
părţământul  Sibiiu,  al  cărui  preşedinte  este  entuziastul  inspector 
şcolar  Silviu  Ţeposu,  în  cursul  acestui  an,  aducând  cu  prisosinţă 
meritate  elogii  vrednicilor  şi  neobosiţilor  ei  conducători. 

Pilda  muncii  lor  fie  inspiratoare  şi  altora!  Cei  din  ceasul 
al  11-lea  vor  fi  bineveniţi,  ca  şi  cei  din  ceasul  l-iu, 

Profesor  Dr.  Gr.  Cristesca. 

* 

„Astra*  la  S&Iişte.  Adunarea  generală  a  despărţământului 
Sibiu  al  «Astrei»  ţinută  la  Săiişte  a  scos  în  evidenţă  meritele 
incontestabile  al  vrednicilor  ei  conducători.  A  fost  la  Săiişte  o 
superioară  manifestaţie  de  entuziasm  cultural  căreia  prezenţa 
Părintelui  Dr.  I.  Lupaş,  ministrul  sănătăţii  publice  i-a  împru¬ 
mutat  un  prestigiu  deosebit. 

Au  participat  deasemenea  aproape  toate  personalităţile 
noastre  culturale  şi  care  se  găsesc  azi  mobilizate  cu  toate  ener¬ 
giile  lor  In  ceeace  s’a  numit  atât  de  frumos  «misionarism  cultural». 

Dl  Silviu  Ţeposu  în  calitate  de  preşedinte,  a  făcut  întrio 
însufleţită  cuvântare  apologia  culturii  naţionale. 

S’a  procedat  la  alegerea  comisiilor  după  care  a  urmat 
o  serie  de  vorbiri  între  care  remarcăm  adânc  studiata  confe- 
renţă  a  dlui  Dr.  Gh.  Banu,  secretarul  general  al  Ministerului 
Sănătăţii  publice  —  despre  « Organizarea  protecţiunli  copiilor 
in  mediul  rural »  şi  pe  aceea  a  dlui  general  Manolescu  despre 
« Cultura  ţi  apărarea  naţionalii ».  Omagind  munca  de  4  decenii 
a  vrednicului  dascăl  din  Săiişte,  dl  Lăpădat,  dl  ministru  Lupaş 
a  dăruit  suma  de  40,000  lei  pentru  a  se  creia  un  fond  pentru 
azistenţa  medicală  a  elevilor  săraci  din  Săiişte  propunând  ca 
fondul  să  poarte  numele  «Fondul  Dumitru  Lăpădat». 

Concursurile  de  jocuri  şi  concertul  săliştenilor  a  Întrecut 
toate  aşteptările.  La  4  Iulie  a  fost  în  Săiişte  o  mare  sărbătoare 
culturală  pentru  care  suntem  datori  cu  toată  recunoştinţa  noastră 
«Astrei»  şi  conducătorilor  ei. 

încheind  scurta  noastră  cronică  nu  putem  lăsa  neînregi- 
strată  frumoasa  predică  a  păr.  protopop  Dr.  D.  Borcea,  plină 
de  o  puternică  simţire  creştinească  şi  naţională.  Aibe  următori, 
pilda  vredniciei  conducătorilor  Asociaţiei  noastre  transilvane 

pretutindeni.  Cronicar \ 

* 

EXTERNĂ. 

Decadenţa  femeii  şi  depravarea  copiilor  în  Rusia. 

Presa  sovietică  aduce  ştiri  de-adreptul  îngrozitoare  despre  deca¬ 
denţa  femeii  şi  despre  depravarea  copiilor  —  cu  un  cuvânt 
despre  destrămarea  nucleului  social  care  este  familia. 

D-na  Ilynsky  scrie  în  gazeta  sovietică  Le  Drolt  et  la  Vie: 
«Noua  ordine  de  lucruri  favorisează  pe  aventurieri,  dar  i-a  creiat 
femeii  o  soarte  vrednică  de  plâns.  Cea  mai  înaltă  instanţă  ju¬ 
decătorească  din  Moscova  anunţă  că  numărul  femeilor,  cari 
după  al  treilea  sau  al  patrulea  divorţ  cer  sprijin,  este  enorm». 
Iar  Izvtstia,  care  nu  poate  fi  suspectată  de  antisovietism,  scrie 
în  numărul  său  din  2  Septemvrie  1025:  «Toată  lumea  recu¬ 
noaşte,  că  există  o  problemă  a  copiilor  părăsiţi  şi  vinde  cu 
groază  că  suntem  la  marginea  unui  vulcan  care  fierbe  înăduşit 
şi  care  va  izbucni  odată  cu  o  putere  formidabilă». 

Călători  veliţi  din  Rusia  povestesc,  că  peste  400,000  de 
copii  cutreeră  ţara,  părăsiţi,  înfometaţi,  fără  să  le  aibă  cineva 
grija,  gata  la  orice  pentru  a-şi  stâmpăra  foamea  care-i  chinue. 

D-na  Krupscaia  Lenin  declară  îu  Pravda,  că  în  1923  nu¬ 
mărul  copiilor  părăsiţi,  înregistraţi,  era  de  7  milioane,  dintre  cari 
numai  800,000  au  putut  fi  plasaţi  în  institutele  statului. 

Profesorul  german  Hagemann,  care  e  un  prietin  al  Sovie¬ 
telor  remarcă  extraordinara  creştere  a  crimelor  comise  de  tineret. 
Şi  după  însăşi  mărtu  ia  gazetelor  bolşevice  prostituţia  fetiţelor 
abandonate  a  luat  proporţii  neînchipuite.  Urmarea  acestei  si¬ 
tuaţii  îngrozitoare  este  o  nemai  pomenită  întindere  a  boalelor 
de  tot  felul,  până  şi  între  copiii  de  10—12  ani.  Cocainomania 
variază  între  40—90  de  procente. 

In  4  Septemvrie  1924  comisarul  sănătăţii  publice  al  So- 
vietiei  sc  ia  în  Izvestla :  «Cea  mai  sângeroasă  plagă  ce  bântue 
în  ţară  este  plaga  copiilor  părăsiţi.  Copiii  murdari,  zdrenţoşi 
şi  acoperiţi  de  bube,  pe  cari  ii  întâlnim  pe  străzi  sau  prin  gări 
sunt  un  reproş  vecinie  la  adresa  conştiinţei  noastre». 

Iată  efectele  «raiului»  bolşevic  instalat  în  Rusia,  de  opt 
ani  de  zile!... 

Numărul  viitor  {dublu)  al  « Revistei  Teologice »  va 
apărea  la  sfârşitul  lunei  Septemvrie  a .  c. 


